EuroDairy: Esnetarako behi aziendaren Europako sarea | NEIKER-Tecnalia\nEuroDairy: Esnetarako behi aziendaren Europako sarea\nEuroDairy sare tematiko bat da, eta bere xedea da Europan esnetarako behi aziendaren sektorearen sostengarritasuna handitzea, ekonomia, gizarte eta ingurumen arloetan. Sarea sektorearentzat erabakigarria den momentu batean sortu da, hau da, esne kuotak desagertzearekin batera.\nEBren 2020ko Horizontea programak finantzatuta, EuroDairyk esnetarako behi aziendaren sostengarritasun gaietan garapena eta berrikuntza zabaltzeko esparrua eskainiko du: baliabideen eraginkortasuna, animalien ongizate eta osasuna, esne produkzioaren eta biodibertsitatearen integrazioa, eta erresilentzia sozioekonomikoa.\nEuroDairy proiektuan 14 herrialdek parte hartzen dute, hasi Irlandatik eta Poloniaraino, hasi Suediatik eta Italiaraino. Proiektuan biltzen dira esnetarako behi aziendarekin dabiltzan abeltzainen %40, esnetarako behi aziendaren %45 eta Europako esne produkzioaren %60. Proiektuak European Innovation Partnership delakoaren eredu interaktiboa bereganatu du, non berrikuntza ustiategietan bertan lantzen baita, bai lehendik dagoen ezagutza bai ezagutza berria egokituz eta garatuz, sare tematikoaren bidez parteka daitezkeen soluzio desberdinak ezarri ahal izateko.\nEuropan, ustiategiek bultzatutako Talde Operatiboak EuroDairyren bitartez egongo dira konektatuta, esnearen sektorearentzako aukerak eta erronka espezifikoak aztertzeko. EuroDairyko bazkideek babestu egingo dituzte halako ‘eragile anitzeko’ taldeak, eskualde batean detektatutako berrikuntzak Europako beste eskualde batzuetarako ere izan daitezen. Gainera, proiektuak 120 ustiategi pilotu eta berritzaile izango ditu sektorean praktika erakusgarriak gauzatzeko.\nEuskal Autonomia Erkidegoa dugu EuroDairyn parte hartzen duen eskualdeetako bat. NEIKERek koordinatzen du, EuroDairy barruan, talde operatiboen prestakuntza, hobetu beharrekoak identifikatu eta eragileen eta balio katean inplikatuta dauden hirugarren aldeen arteko lankidetza sustatzeko (hasi abeltzaintzatik eta komertzializazioraino) eta baita I+G+b-ko jarduerak sektorera transferitzeko ere.\nKatrine Lecornu, European Dairy Farmers erakundeko lehendakaria: “EDFrentzat garrantzitsua da proiektu honetan parte hartzea, Europan momentu erabakigarria bizitzen ari baikara esnetarako behien sektorean. EDFren balioek zientzia eta berrikuntzatik praktika komertzialerako transferentzia babesten dute, eta osagarri perfektua dira EuroDairyrentzat”.\nRichard Holland, European Cattle Innovation Partnership erakundeko lehendakaria: “Esnetarako behi aziendaren sektoreko eragileak, abeltzainen elkarteak, kooperatibak eta ikerketa zentroak inplikatzeak berekin ekarriko du botton-up planteamendu bat izatea, eta horrek onura asko eta askotarikoak emango dizkio sektoreari Europan”.\nRay Keatinge, EuroDairy AHDB Dairy proiektuaren koordinatzailea: “EuroDairy oso aukera baliotsua da behi aziendako ustiategien, zientzialarien, adituen eta industriaren artean ezagutza trukatzeko. 19 bazkideak eta beren talde operatiboak kooperatzen ari dira Europako esne ekoizlerik handienak diren eskualdeetan, eta horrek balio handia ematen dio sektoreari”.\nEuroDairyko bazkideen zerrenda:\nEBko herrialdea Erakundea\nUnited Kingdom AHDB Dairy\nThe Netherlands DLO Foundation Wageningen University and Research Centre\nBelgium Innovation Support Centre for Agricultural and Rural Development\nBelgium The Institute for Agricultural and Fisheries Research\nFrance French Livestock Institute\nFrance National Interprofessional Centre of the Dairy Sector\nItaly Research Centre on Animal Production\nThe Netherlands DairyNL organisation of the Dutch dairy supply chain\nThe Netherlands The Southern Agriculture and Horticulture Organisation\nSpain Agricultural Cooperative Union of Galicia\nSpain<0} NEIKER, Basque Institute of Agricultural Research and Development\nSweden The Federation of Swedish Farmers\nNorthern Ireland AgriSearch\n• 2020ko Horizontea programaren ISIB2 azpiprograma: Ikerketa berrikuntzara gerturatuz\nNekazaritzan garapen sostengarria bultzatzeko, funtsezkoa da ikerketa eta berrikuntza elkarrengana gerturatzea. Nekazaritzako Berrikuntza eta Ezagutza sistemak (AKIS) oso bestelakoak dira herrialde batetik bestera, eskualde batetik bestera eta sektore batetik bestera, eta beti ez dute lortzen nekazaritza eta landa eremuetan produkzioa eta sostengarritasuna aldi berean handitzea. Proiektu zientifikoen bitartez ezagutza etengabe sortzen bada ere, hortik datozen emaitzak ez dira beti behar adina ustiatzen eta praktikara eramaten.\nStanding Committee of Agricultural Research erakundearen AKISeko lantaldeak nabarmendu egiten du zientziak eta berrikuntzak sustatutako ikerketen arteko desberdintasuna, izan ere, horietako bakoitza pizgarri banak gidatzen du. Ikerketaren, nekazaritza eta abeltzaintzako eremu eta ustiategietarako zerbitzuen eta balio kateko beste eragile batzuen arteko kooperazioak berebiziko garrantzia du berrikuntzak motibatutako ikerketarako, eta hori EIPk bultzatu behar du. Hala, interakzio hori eta ezagutza trukea estimulatzen duten mekanismo eta sareak garatzeko orduan, kontuan izan beharko da xedea hauxe izango dela: baliabideen erabilpena optimizatzea eta berrikuntzaren ondoriozko ikerketarako trantsizioa ahalbidetzea. Zientzian eta praktikan oinarritutako informazioa eskuragarri egitea funtsezko baldintza da EIPko talde operatiboak antolatzeko.\nEuropean Cattle Innovation Partnership (ECIP) elkartea lankidetza batetik sortu zen, hain zuzen ere, Europako behi aziendaren sektoreko eragileen eta abeltzainen erakundeen arteko lankidetzatik, horien helburua behi aziendaren lehiakortasuna eta sostengarritasuna epe luzera hobetzea izaki. Helburu espezifiko bat zera da: ikerketa aplikatuarekin, garapenarekin eta ezagutza trukearekin koordinaturik lan egitea, inpaktua maximizatu, bikoizketak murriztu eta balioa handitzeko.


BB 15000 tren makina elektrikoa Burdinbideak\nBB 15000 tren makina elektrikoa\nTrenak 2008ko martxoaren 31a\nIrudian BB 15000 taldeko lokomotora. French National Railways-ena, gero SNCF izango zena. Orokorreko zerbitzuetarako egokia zen ere, azken finean espres trenentzako ere baliagarria zen. Abiadura arruta 160 kilometro ordukoa ba zen. 200 kilometro orduko abiadurara ere hel zitekeen. Bere aldamenean Herbeheretako (Netherlands Railways) taldeko NS 1600 lokomotora.\nTRS2004an jokuarekin datoz.


Gaizka Larrazabal: «Txupetea etxean daukagu, ondo gordeta» | Kirola | Berria\nNoiz sortua: 2019-10-25 00:30:00\nGaizka Larrazabal. Athleticeko jokalaria\n«Txupetea etxean daukagu, ondo gordeta»\nGaizka Larrazabal da Athleticen bigarren taldetik igo dituzten jokalarien artean gehien jokatzen ari dena. Aitor Larrazabal talde zuri-gorriko jokalari ohiaren semea da, baina ez du bide erraza izan Athleticen debutatu duen arte. Futbol gosea dauka.\nGaztea da Gaizka Larrazabal (Derio, Bizkaia, 1997), baina ideiak argi ditu. Ofizioa ikasten ari da, baina ez zaio goserik falta. Taldeari golak sartzen laguntzeko irrikaz dago. Lehen golaren ospakizuna buruan dauka, baina ez du txupeterik erabiliko, haren aita Aitor Larrazabalek egiten zuen gisan.\nBikain hasi ostean, bolada txarra iritsi da. Lau partida daramatzazue irabazi barik. Nola zaudete?\nEz ditugu irabazi espero genituen puntuak. Baina gorengo mailan gorabeherak daude. Garai txarrei aurre egiten jakin egin behar da. Bolada txarretan ezinbestekoa da ondoko lagunari mezu positiboa igortzea. Denbora asko pasatzen dugu elkarrekin, eta ezinbestekoa da batak besteari indarra ematea.\nBerria zara gorengo mailan, baina ziurrenik jabetuko zinen emaitzak baino ez duela balio.\nHala da. Lehen Mailan dauden taldeak ez daude kasualitatez bertan. Partida batean edo bitan lo hartuz gero, atzetik datorrenak aurrea hartuko dizu.\nTalderari gol sena falta zaiola dio Gaizka Garitanok, erasoan erabaki okerrak hartzen dituzuela. Ados zaude harekin?\nAzken partidatan ez dugu asmatu. Baina erasoko jokalariok boladak izaten ditugu. Golak sartzeko, talde lanak ona izan behar du. Erasokoa landu eta gauza berriak asmatu behar ditugu golak sartzeko.\nArriskutsua da beti defentsako lanaren arabera aritzea. Beti ezin da atea hutsean mantendu. Irabazteko, golak sartu behar dira.\nArgi dago. Gaizkak garrantzi handia ematen dio defentsako lanari, eta, horri esker, talde indartsua gara, ezerosoa. Talde gutxik aurkitzen dute gure ateko bidea. Baina guk ere aurkariari min egiteko bidea topatu behar dugu.\nAthleticek baditu jokalariak ausartago jokatzeko, edo, dagoena aintzat hartuta, egungo jokamoldea da aproposena?\nAthleticen jokatzen duten aurrelari guztiek erakutsi dute zer egiteko gai diren. Euren ibilbidean gol asko sartutakoak dira. Aurten ere agertu dira. Jokatzen dutenak ondo ari dira, baina gauzak ateratzen ez direnean taldea freskatzea izan liteke aukeretako bat. Horrela, gauza ezberdinak ikus daitezke.\nZu izan zaitezke gauza ezberdinak egin ditzaketenetako bat.\nIzan liteke. Hasierako hamaikakoan ari direnekin gauzak ateratzen ez badira, aulkian egon liteke konponbidea.\nYeray Alvarezek mezu anbiziotsu bat bota du: lau onenen artean sailkatzearekin egiten du amets. Beste taldekide batzuk zuhurragoak izan dira. Zuk non jartzen duzu taldearen langa?\nAthleticen helburuak asteburuko partida irabaztea izan behar du. Epe laburreko helburuak jarri behar ditugu. Finean, gehiegizkoa da Gabonak iritsi aurretik esatea non egongo garen liga amaieran.\nParekotasun handia dago ligan. Inork ez du atzean geratu gura.\nEz. Nik iaz Bigarren B Mailan jokatu nuen. Han argi ikusten zen talde batzuek sufritu egingo zutela. Lehen Mailan ez da hori gertatzen. Talde guztiak dira oso lehiakorrak. Inork ez du maila galdu gura.\nBihar Atletico Madril bisitatuko duzue. Partida gaitza da.\nOso gaitza. Denboraldiko neurketarik zailenetako bat da. Talde gogorra da. Jokalari oso onak ditu. Baina Wandan irabazteko gai ikusten dut taldea.\nJokatzeko era antzekoa duzue. Athletic eta Atletico Madril defentsako lan sendo baten bueltan eratuak dira.\nBai. Atletico Madril oso talde indartsua da. Munduan egongo den talde fisikoena izango da. Garrantzi handia ematen dio arlo horri. Horrez gain, oso jokalari onak ditu. Erdiko aurrelariak punta-puntakoak dira. Ez dute barkatzen.\nGustura zaude Lehen Mailan egiten ari zaren lehen urratsekin?\nBai, oso pozik. Ondo ikusi dut neure burua. Konfiantza daukat, baina ez nuen uste horren azkar egokituko nintzenik Lehen Mailara. Ez dut asko jokatu, baina erakutsi dut zer egiteko kapaz naizen zelairatu naizenean.\nUmetatik izan duzu lotura Athleticekin. Zure aitak urte askoan jantzi zuen elastiko zuri-gorria. Zer da zuretzat Athletic?\nAthletic hitza bera 2 urterekin entzuten nuen zerbait da. Umetatik galdetu dut zer den Athletic. Nire bizitzako taldea da. Txikitatik izan dut Athleticen jokatzeko ametsa.\nAitor Larrazabalen semea izanik, bide errazagoa izango zenuela pentsatuko duenik egongo da, baina zu berandu iritsi zinen Lezamara. Bigarren talderako fitxatu zintuzten.\nAskok ez dakite zer ibilbide izan dudan. Batzuk pentsatuko dute Lezaman nagoela nire merituengatik eta beste batzuek beste gauza batzuk esango dituzte. Denetarik egongo da. Urte gutxian urrats handiak egin ditut. Lauro utzi ostean, Danok Baten urtebete egon nintzen, eta beste denboraldi bat Zamudion, Lezamara iritsi aurretik. Nire lanari esker iritsi naiz ametsa egia bihurtzera.\nLarrazabalen semea zarela etengabe gogoraraztea nekagarria al da zuretzat?\nEz. Ohorea da aitaren lekukoa hartzea. Gainera, postu ezberdinetan aritzen garenez, ez gaituzte asko alderatzen. Ez da zama handia.\nZure aitak txupete batekin ospatzen zituen golak, eta txupete hori erabiltzen zuena Athleticen ari da egun. Film bateko gidoia dirudi.\nBai. Txupete hori etxean daukagu, ondo gordeta. Oroitzapen oso onak ditut.\nZer eman diezaiokezu Athletici?\nDefentsan lana eta erasoan taldean asko ez dagoen ezaugarriak ditut. Zuzena naiz, eta, aukera dudanean, aurkariaren bila joaten naiz. Bestalde, aurreko sasoian ikasi nuen hegaleko jokalari batek atea izan behar duela buruan beti. Golak sartzeko anbizioa daukat.\nNon daukazu hobetu beharra?\nLehen Mailan denbora gutxi dago erabakiak hartzeko. Beraz, gauzak azkarrago egin behar ditut. Defentsan, berriz, barneratu behar dut aurrera joaten naizen guztietan itzuli egin behar dudala.\nIdolorik izan al duzu?\nBai. Athleticen, Aduriz eta Susaeta. Adurizen taldekidea izatea ikaragarria da. Bestalde, talde zuri-gorritik at, Cristiano Ronaldo izan da nire erreferentea. Ondo egindako lanaren isla da. Messik berezkoa dauka, eta Cristiano eguneroko behar gogorraren emaitza da.\nGizonezkoen futbola garai gozoan dago. Diru asko mugitzen du. Emakume futbolariek, berriz, grebara jotzeko deia egin dute. Ba al duzu auzi horren berri?\nBai. Ainhoaren [Tirapu] esanei gertutik jarraitzen diet. Jokalari guztien alde ari da borrokan. Athleticen bete egiten dira emakume futbolariek eskatzen dituzten baldintzak. Horrek asko esaten du klubaren alde.


Pandemiak, distopiak eta mundu berriak. (Jakin Jardunaldia) :: ikasi :: Udako Euskal Unibertsitatea\nPandemiak, distopiak eta mundu berriak. (Jakin Jardunaldia)\nJardunaldiak :: Filosofia, Antropologia, Soziologia\nOrdutegia: Osteguna . 9:00-18:00\nJardunaldia online jarraitzeko PLAZAK LIBRE daude (izena ematea ezinbestekoa da).\nCOVID-19 birusak izua zabaldu du eta izua errealitate distopikoaz erditu da eta distopiak 'normaltasun berria' ekarriko omen du. Bitarte horretan, sistemaren aldamio ezkutuak, egiturazko akatsak eta mito eta usteen hauskortasuna azalera atera dira: eskubide soziopolitikoak berrogeialdian, autoritate bakarra indarrean, informazioaren anabasa eta gezurraren zabaltzea, naturaren gain-ustiaketa, bizitzaren prekarizazioa. Eta horren kontrakarrean, jendearen arteko elkartasun uholdea: injustizia sozialari erantzuteko berariazko egiturak han eta hemen, publikoaren eta komunalaren arteko lankidetza berriak eta bestelako gizarte bat pentsatzeko eta ekiteko diskurtsoak eta praktikak.\nZergatiak, mitoak, korapiloak eta irtenbideak mahai gainean jarri eta partekatzeko jardunaldia da honako hau. Pandemia honi eta bere ondorioei diziplina anitzetatik eta ertz desberdinetatik begiratu nahi diegu, politikaren egikaritzatik, iruditeria eta filosofiatik, zaintza eta despatriarkalizazio prozesuetatik, ekologia sozialetik, egia eta egia-ostearen talaiatik, eta baita ere azken lau hilabeteetan berariaz abian jarri diren elkartasun praxi berrietatik.\n>>> Aurrez aurre (50 plaza) Usurbilen eta, aldi berean, online UEUren Ikasgela Birtualean.\n09:00-09:30 - Harrera eta dokumentazio banaketa.\n09:30-09:55 - Ongietorria eta sarrera\nLorea Agirre, Jakin aldizkariko zuzendaria.\n10:00-10:45 - ''Izu-urtea: Biopolitika Covid19 birusaren garaian''. Mario Zubiaga, UPV/EHUko Politika eta Administrazio Zientzia Saileko irakaslea 'Gure esku' ekimeneko kidea.\n11:05-11:45 - ''Mikro-bioa, gaitza, normaltasuna, eta naturaren natura''. Arantza Etxeberria, UPV/EHUko Logika eta Zientziaren Filosofia Saileko irakaslea.\n11:45-12:30 - ''Eko-distopia prospektiban, E(H)ko-topia perspektiban''. Joseba Azkarraga Etxagibel, UPV/EHUko Soziologia eta Gizarte Langintza Saileko irakaslea.\n12:30-13:15 - ''Egia-ostea ziurgabetasun garaian''. Irati Zubia, Filosofian lizentziaduna eta EHUko Filosofia saileko doktoregaia.\n15:00-15:45 - ''Estatuarekiko obedientzia eta erresistentzia pandemian zehar''. Teresa Larruzea, Filosofian graduatua eta filosofia politikoko masterduna Sorbonako Unibertsitatetik.\n16:00-17:30 - Tailerra: ''Pandemia garaiko esperientzia: ekimen publiko komunalak''\n17:30-18:00 - "Ebentoa vs. apokalipsia vs. matxinadak: utopiarik gabeko politikaz". Joseba Gabilondo, Literaturan doktorea, Michigango Unibertsitateko irakaslea.\n18:00-18:30 - Guztion arteko eztabaida foroa.\nJardunaldia, aldi berean, aurrez aurre eta online jarraitu ahal izango da.\nOnlineko atalak, gainera, eduki osagarriak (hitzaldien abstract-ak, irakurgaiak, bideoak...) izango ditu.\nJardunaldian aurrez aurre Usurbilen parte hartzeko taldea beteta (2020-05-26, 16:45), baina online jarraitzeko PLAZAK LIBRE.\nElkarrekin bazkaltzeko aukera izango dugu.\nEman izena matrikula egiterakoan.\nUdako Ikastaroak, UI48, jardunaldia, Pandemia, Covid19, distopia, demokrazia galera, deshazkundea, zaintza


Kontuz kontari!, ipuin kontaketaren Errenteriako jaialdia, hastear - GARA\nKontuz kontari!, ipuin kontaketaren Errenteriako jaialdia, hastear\n«Kontuz kontari!» ipuin-kontaketa jaialdia izango da Errenterian, maiatzaren 29tik ekainaren 2ra. Ladamasa Kontalaritza elkarteak eta Errenteriako Udalak lau eguneko egitaraua iragarri dute, hitzaldia, ipuin tailerrak, ipuin ikuskariak eta ipuin-poteoa antolatu baitituzte eskaintza paregabean.\nBeste leku askotan bezala, Errenterian ere ipuin-kontaketa jaialdiak kultur bizitzari beste proposamen bat gehitu nahi dio. Haurren munduari lotuegia agertzen bada ere, badira helduentzako proposamen interesagarriak eta horiek ekarri nahi izan dira, ikus dadin ere helduok badugula zer gozatu ipuinak entzunez.\nJaialdia Andoni Egaña bertsolariak hasiko du asteazkenean, hilaren 29an, «Ahozkotasuna» hitzaldiarekin. Xenpelar Etxean izango da, 19.30ean.\nOstiralean, Joxemari Carrerek «Ipuin bidaiaria» ikuskizuna emango du, 20.30ean. Eta larunbatean, Martha Escudero mexikarraren eta Carles Garcia valentziarraren txanda izango da, 20.00etan bata, eta 22.30ean bestea.\nJaialdiari amaiera ederra emateko igandean, 20.30ean, Koldo Amestoyk «Biribilketa-Luma Beltza» eskainiko digu. Gizon baten istorioa kontatuko digu. Txori bilakatu da eta hego haizeak eramanik hamaika istorio ezagutuko ditu. Ohikoa duen estilo zehatz eta anitzarekin istorioak kantak eta dantzarekin uztartzen ditu. Euskal Herriko kontalaririk esanguratsuena da, euskal kontalaritzari bideak zabaldu dizkiona.\nAmaitu aurretik igande eguerdian ipuin poteoa izango da herriko kale eta tabernetan barrena. Errioxako La Compañia del Sacorekin, jaialdiko kontalariekin batera, musika eta ipuinak eskainiko dira tabernaz taberna. Errioxarrek herri musika zein ipuin eta kantak uztartzen dituzte.\nEmanaldi bakoitzeko sarrera 5 eurokoa da; bonoa ere eros daiteke, 16 euroren truke, lau emanaldietarako.


HEZKIDETZAN ESKU HARTZEN talde-bloga: 2016-02-07\nZerbaiti buruz ikasi badut denbora honetan,\nGeneroaren lausotasun eta malgutasunaz ikasi dut.\nGizon-emakume kartzelak gugan eragiteko duen gaitasunaz,\nBaina guk geuk hori bera dinamitatzeko dugun gaitasunez ere bai.\nAsko dugu , nik behintzat, sexu aniztasunari buruz ikasteko eta Kattalinen hitzak asko gustatu zaizkit.\nLausotasun eta malgutasuna aipatzen ditu eta nik uste dut bidea markatzen duela.\nIkasitakoa desikasi eta heteronormatibitateak inposaturiko muga zorrotzak gainditu, ikuspegia zabaldu eta aniztasun orori ateak ireki ditzagun.\nPertsonak izateko, sentitzeko, agertzeko, egoteko ditugun amaigabeko konbinaketa, aukera eta prozesu horien guztien ondoriozkoa da munduan dagoen aniztasun anitza. Nahiz eta pertsona bat definitzerakoan berak zer den sentitzen duena izan baliagarriena, eta ez gainerakoek diotena, egia da aniztasun anitz hori jendarte patrarkalean ikusezin geratzen dela askotan edo agertzen bada, modu estereotipatuetan eta hierarkizatuetan egiten dela.\nHezkuntza munduan zer?\nHemen ere, lana ba dugu. Hezkuntza munduan, gehienetan aipatu gabe geratzen dira errealitate asko, eta ondorioz gure ikasleriaren zti bat ez da esistitzen guretzat honek dauzkan galerekin.\nLGTB taldea, lan handia egiten ari da , lesbiana, gay, trans, bisexual queer, intesexualak gehi beste\nidentitate eta praktikak dituzten pertsonak ezagutzera ematen.\nInformazioa ezinbestekoa da eta klaustroetan formazioa jaso behar dugu gai honen inguruan ere.\nGure ikastetxean aste honetan BERDINDDUKOAK egon dira, eta oso interesgarria izan da zer ezjakintasun eta nahasmena ditugun terminologiarekin.\nDena den, etiketak ahazten baditugu eta pertsona hitzrekin soilik geratzen bagara? Pertsona anitzak denetan: ile kolorea, tamaina, larrua, sudurra,.. Zaletasunak, hizkuntzak, ibilerak..eta guztiak balekoak.\nETIKETAK #Elo, Aniztasun Sexualak\nGero eta gehiago dira bi sexuen sailkapena kolokan jartzen duten arrazoibideak. Batzuek zientzietatik (genetika, fisiologia, anatomia, medikuntza, sexologia …) sexu biologikoaren dikotomia salatuz; beste batzuek feminismotik, sexua eta generoa eraikuntza debaluatuz.\nSexu banaketa bitarrak onurak baino arazoak ekartzen ditu, batez ere, kanpoko ezaugarriengatik ezarritako sexua eta pertsonak sentitzen duena bat ez datozenean. Eta hor, zer grafikoa den Kattalin Minerren “gizon-emakume kartzela”\nPragmatismora jotzea da bidea baten batentzat: norbait zer den jakin nahi baduzu, onena berari galdetzea.\nSexu orientazioaz pertsonaren zaletasun afektibo-sexualaz ari gara. Aniztasuna era batekoa da, eta sailkapena etengabe berrizten dabil, aspaldiko homo, hetero, eta bisexual kategoriei, homomalgua, heteromalgua gehitu dira, baita trans, intersexual eta queerak ere.\nLesbianismoaren definizioan sexu identitate bat izatearekin batera, emakumea izateak erantsitako balioa ematen dio, “zapalkuntza bikoitza” agertuz, emakumea eta lesbiana izateagatiko zapalkuntza, alegia.\nIdentitatearen aniztasunak gorputz anitzak eskatzen ditu, baina gure gorputzarekiko ditugun aurreiritziak, kontraesanak eta inkoherentziak mahai gainean jarri behar dira, norberaren gorputza onartu ezean, berriro estereotipoetan oinarritutako sistema elikatuko genuke. June Fernandezen hitzetan “gure gorputzak deskolonizatu behar ditugu, desio eta praktika anitzak aldarrikatzeko".\nHezkuntza-hezitzaileok badugu beste erronka bat, gure eremuan etengabe markatzen diren bi rol horien (neskak/mutilak) arteko “gune estua”, Rakel Lucas Plateroren ustez, gero eta zabalagoa bihurtzeko, bakoitza bere identitatearen espazioa topatzeko.\nUmeen etxeetan, familia ereduak aldatuz joan dira, baina oraindik badira eredu heteropatriarkalean bizi direnak. Eskolak ikusarazi behar die zer aniztasun dagoen eta zer ona den askatasunez zer zaren sentitu eta aitortzea. Horretarako hezkuntza profesionalen artean adostasuna eta konpromezua behar-beharrezkoak dira.\n2. Gaien inguruko ikerketa edo proposamen baten aipamena:\nAna Galarraga Aiest\nAna Galarragak Elhuyar Zientzian egindako “Bi sexuen sailkapenaz harago” erreportajean sexu banaketa bitarra kolokan jartzen du genetikoki, fisiologikoki eta anatomikoki.\nIldo beretik, Amaia Alvarez Uriak,(Genero-ariketak, feminismoaren subjektuak, EDOL argitaletxea, 2013, 280. orrrialdean) salatzen du dikotomia anatomikoa (arra/emea), genero dikotomia (gizon/emakumea) eta genero estereotipoak (maskulinoa/femeninoa).\nBeraz, beste egitura, beste sailkapen mota bilatu behar da arazorik sortzen ez duena.\n3. Jardueraren inguruan jasotako datuak eta ondorioak.\nSexu-identitatearen gaia bada gure ikastetxean hezkidetzaren barruan agerpen gutxien duenetariko bat. Orain arte adostasun eta barnerapen handiagoaz tratatu ditugu beste batzuk (hizkuntza sexista, emakumearen errepresentazioa, indarkeria matxista, eskubideen ez-parekidetasuna, ordezkaritza politikoa, emakumeak curriculumean…).\nIkasleen artean baten batek antisorgailuei buruzko informazioa non lor dezakeen argiago izango du, sexu-orientazioaren inguruko kontsulta bat non eta nori egin diezaiokeen baino.\nHezitzaileok sexu-identitate aniztasunari arreta ipini behar diogu, ez bakarrik maiatzaren 17an, egunero konturatu gabe eredu heterosexuala “bakartzat” hartzen dugunean, edo “gehiengoarena”dela sentiarazten dugunean, “ohikoa” dela transmititzen dugunean.\n4. Hau guztia ikastetxean/jendartean lantzeko erronkak:\nHorretarako gure artean, adostu behar ditugu ikasleekin erabiliko ditugun ereduak eta, aldi berean, onartuko ez ditugun bazterkeriak eta fobiak.\nModu esplizito batean ere, tutoretzan ere garapen pertsonala eta besteekiko harremanak multzoko unitateekin batera (sexu-identitatea dagoeneko tratatzen da), protagonismo handiagoa eman behar zaio identitateari eta sexu-orientazioari. Geletan sexu-aniztasuna landu eta bere identitatea edo orientazio sexualagatik ikastetxean ondo sentitzen ez denari laguntza-baliabideak eskaini behar zaizkio.\nBigarren jardueran aipatu dugun bezala, ikastetxeko identitatea azaltzen duen Hezkuntza Proiektuan bertan jasota egon beharko da sexu-identitatearekiko askatasunaren aldeko aitorpena eta horren alde bultzatuko diren ekimenak.\nIrakasleentzat zein ikasleentzat lagungarriak diren bideo batzuk honako hauek izan daitezke:\n"BERDIN DU!", Jaime Otamendik gidaritzapean egindako erreportaia.\nEHUko hiru ikaslek (Maitane Bastarrica Varela, Ariane Deza Nievas eta Amets Jordan Arrieta) genero indetitatearen eta transfeminismoaren inguruan egindako lana: "Estereotipoak hausten"\nETIKETAK #Aida eta Itsaso, Aniztasun Sexualak\nNorberak bere identitatearen eraikuntzan heteronormetatik erroturik dituenak identifikatzea eta horiek aldatu nahi direnean, gainditzea eta arazorik gabe egitea genuke erronka. Gizarteak markatu dizkigun genero-arauak hain ditugu erroturik, horiekiko kezka agertzeak, ordurarte eraikitakoak kolokan jartzea suposa lezakeela. Eta maiz, horren beldur gara. Aldaketek ekar dezaketen desorekaren beldur. Baina jendarteak behar berriak aldarrian dituela sentitzen hasia naiz. Eskoletan haurrak baitira beraien identitatea oihukatzen dutenak. Eta beraien ozeneko sexualitateen aitortzari erantzuteko beharrak,eskolako profesionalek gai hauek guztiak nola kudeatu ezin asmatu, formazioa eskatzen hasiak dira/gara. Bada, beraz, datozen generazio berrien partetik aldaketa beharra; ondorioz; eskolak eta familiak erabat trinkoturiko heteroarauak hausteko jardueran dihardute.\n"Baina hau guztia aldatzea posible da, iraultza gure baitan hasten da. Egungo harreman ereduak landuz, aztertuz eta eraldatuz, benetako askapen prozesua abiatzea lortuko dugu. Heteronormen kateak hezkuntzan ere hautsi behar ditugu. Egungo sistemak hezkuntza baliatuz inposatutako generoen baitako heziketa garatzen duela jakitun, Euskal Herriak behar duen eskola eredu askatzaile eta hezkidetzaiela eraikitzen jarraitu behar dugu. Geneoretatik at, ikaslea bera hezkuntza prozesuan protagonista izango duen eskolaren alde borrokatzen jarraituko dugu. Hezkidetza hezigunez hezigune landuz lortuko dugu hori."\nIkoiz Arrese, Maite Kintanilla, 2012-06-26, Berria egunkarian.\nAna Galagarragak eta Amaia Uriaren ideiak azpimarratu nahi nituzke; non sexualitatearen heztean dogma batzuen trasmisioa egin zaigulako ez dugun aintzakotzat hartzen aurreritziak eta errealitateak ez datozela bat. Gorputzak etengabeko bilakaeran daude eta aintzakotzat hartu behar ditugu indibiduo bakoitzari gorputzarekiko pertzezpio, onarpen eta sentimenetan eragiten dioten eremu psikologiko eta soziala.\nAipamen bezala gogora ekarri nahi nituzke beraien genetika eta kromosomak aztertzeko behartu zituzten emakume kirolariak. Non Y kromosomaren bat zutenak lasterketetatik erretiratu behar zirela esaten zuen legea onartu behar izan zuten.\nEl Pais. 2009-08-25. Emilio de Benito, Carlos Arribas. El sexo no es sólo una Y.\n"Si han nacido y crecido como mujeres y piensan en sí mismas como mujeres, yo diría que se les debe dejar competir como mujeres."\nOraindik azalean ez dauden eremu ugari ukitzen dituen gaia dugu, identitate aniztasuna eta aniztasun sexuala. Jakin badagiku, ostera, gizarteak eta hainbat legeen onarpenean, homosexualitatea aitortua eta gizartean lekua hartzen joan badoala. Zoritxarrez irudi kolektiboak beste behin estereotipo batzuk eraiki ditu taldekatu eta sailkapenerako premiak bultzaturik; homosexualak irudikatzen direnean, lesbianismoa ezkutuan dagoela ulertzen da; medioek ikusgarritasuna gizon homosexualei (estereotipo konkretu bati) ematen baitiote; horrek batzuetan laguntza baino traba suposatzen duena; estereotipo horiekin identifikatzen eta parekatzen ditugun gizonezko guztiak zaku horretan sartzearen inretziak sortuz, estereotipo horiekin identifikatzen ez diren gay-ei suerta dakiekin gatazka pertsonala, maskulinitate desberdinen ez aitortzea (orientazio sexuala salbu), bestelakoa ikustezinak bihurtzea.\nBeste behin gizarteak sortu dituen tresnak desegokiak, itxiak, mugaz josiak, ditugu.\nPROPOSAMENA, DATUAK ETA ONDORIOAK\nRainbow proiektuak aurkezten duen proposamena luzatzen dut;\nHaur Hezkuntzarako baliabideak eskasak dira, baina Rainbowek Papa,s boy film laburra aitzaki gaia ikasgelan lantzeko oso egokia da;\nFilmarekin hainbat eremu lantzen dira:\nGogoko direnekiko trebatze-lana-denbora-kostantzia jarrera\nNorberaren eskubideak errespetatzeko borroka jarrera\nZailtasunei aurre egiteko jarrera\nGatazkei aurre egitea\nElkarrizketa: mutil eta neskentzat diren gauzak zerrendatu...\nElkarrizketa-debatea: zer gertatu den aztertu.\nHaur bakoitzak gustuko dituenak aipatu eta zerrenda bat egin.\nHaur bakoitzak "Tramatropo" bat egin, etxera eraman\nIkasgelara ez-estereotipatua den lanbidea duen senide bat gonbidatu\nProposamen zehaztua hemen\nIkasgelan horrelakok gaiak plazaratzea ezinbesteko jarduerak direla ulertu behar dugu; ikasleok genero-sistema eraikirik dutelako jada, haurtzarotik. Mediatikoki eta gizarteak eskaintzen dituen heteroarauak hausteko etengabeko lanketa kritikoa garatu behar da. Ondorioak apurka eta poliki lortuko baitira.\nGenero-sistemara errotzen gaituzten ereduak desegin eta berriengatik ordezkatu\nHeteronormak ulertu, horietatik ditugunak aztertu eta desegiten trebatzea.\nAniztasunaren jabe izatea; maskulinitate desberdinak, gorputz anitzak, orientazio anitzak,...\nIkasle bakoitzaren ezaugarri eta berezitasunak bereak propioak direla aitortzea, eta askatasunean hezteko bideak eskaintzea\nAniztasunak eta desberdina izateak sortu ohi dituen bortizkeri egoerak identifikatu, eta horietan esku hartzea\nElkarbizitzan trebatzea eskola ororen helburu nagusia izatea\nSexualitatean heztea; aniztasuna aintzakotzat harturik.\nETIKETAK #neunabigatzera, Aniztasun Sexualak, IDENTITATEAK\nPentsamolde patriarkala kategoria dikotomikoetan oinarritzen da errealitatea aztertzeko. Pertsonen sexua (sexu biologikoa) sailkatzeko orduan ere, jaioberritan, kanpo genitalak zein diren kontutan hartzen da, eta haurra mutil edo neska izango da, baina sexu-banaketa bitarrak honek ez du islatzen genetikoki, fisiologikoki eta anatomikoki dagoen aniztasuna.\nSexu-orientazioak edo desirarenak pertsonaren zaletasun afektibo-sexualei buruz hitz egiten digu. Sistema patriarkalak aurresuposatzen du guztion heterosexualitatea. Eta heterosexualitatea da patriarkatua irauteko tresnarik garrantzitsuena. Sailkapen honek ere iskutatzen du benetako errealitate anitza.\nSexu orientazioa haurtzaroan hasten da eta eraikitze prozesu bat da. Baina oraindik gure gizartean zenbait joerak ez dute onarpen bera. Adibidez, pertsona bat erakarpen homosexuala sumatzen hasten denean, hori ezkutatzeko joera izango du nagusiki, mespretxatu eta baztertuko duten beldurrez. Beraz, indarrean dagoen patriarkatu sistema gainditu beharrean gaude gure gazteen sexualitatea eraikitzeko prozesua librea izan dadin.\nPertsonen desirak agerian jartzen dituzte errealitate anitzak eta konplexuak. Eta desirak kategorietan sailkatzen aurrera joan ahala, kategori berrien presentzia eskatzen du:\nHomosexuala – Heterosexuala - Bisexuala - Asexuala – Alosexuala – Heteromalgua – Homomalgua – Pansexuala/Omnisexuala – Demisexuala..... Agian pertsona bakoitzarentzat bat?\nIdentitatea definitzerakoan sentitzen duena da garrantzitsuena, identitate hau jendarte patriarkalean ikusezin geratzen da askotan edo agertzen bada, modu estereotipatuetan eta hierarkizatuetan egiten da.\n“Gizaki sexudunak garela ez dago zalantarik baina norberak bere sexua izateko eta sentitzeko modu bakarra du”: GORPUTZ ANITZAK\nGai honen inguruan “Berdindu eskola” taldeak eskoletan egiten ari diren lana primerakoa izaten ari dela ikusten dut. Bereziki ikasleekin geletan aritzeak azpimarratzeakoa da. Ikastalde bakoitzean bi saio gauzatzen dituzte eta hauengandik jasotzen duten balorazioa oso ona izaten ari da. Ea ba programa honekin aurrera egiten den! Gazteek merezi dute!\nSaioak gauzatzerakoan egin dituzten ikerken ondorioz, datu esanguratsu hauek jaso dituzte:\nGazteen % 62k ekintza homofoboak ikusi ditu eskolan eta eskola inguruan, eta % 45ek eskola lagunak LGTB jarrerak izateagatik baztertuak izan direla uste du.\nNesken % 45ak onartzen du euren gelako lagunek horrelako jarrerak dituzten pertsonak baztertuko lituzketela. Mutilen artean, berriz, % 36,6ak du iritzi hori.\nAniztasun afektibo-sexualarekin lotutako edukiak curriculumean eta material didaktikoetan zeharka txertatzea\nIrakasleei eta gurasoei homofobia identifikatzeko eta hari aurre egiteko formakuntza ematea\nLGTB elkarteekin elkarlanean aritzea\nErrespetuzko jarrerak lantzea eta aniztasunak aberastu egiten gaituela ikuseraztea.\n“Pentsamolde patriarkala kategoria dikotomikoetan oinarritzen dela” errealitatea aztertzea\nETIKETAK #edurneiribar, Aniztasun Sexualak


Sopelako jai herritarrak, euskaldunak, parekideak… badatozela! – Sopela.net\nSopelako jai herritarrak, euskaldunak, parekideak… badatozela!\n2013 ekaina 17 by 1(e)ko Kudeatzaile Iruzkinik ez\nSopelako Udalak prentsa oharra baten bitartez JAI BATZORDEAk prestatu duen jai egitaraua aurkeztu du. Hona hemen prentsa oharraren edukia. Goian larunbatean jai egitaraua aurkezteko ekitaldian egin zuten argazki herritarra duzue.\nSopelako Jai Batzordeak adin guztiei zuzendutako programa partehartzaile, herrikoi eta berritzailea aurkeztu du. Hainbat hilabetez lanean egon ostean, Sopelako Jai Batzordeak aurtengo jaien egitaraua aurkeztu zuen aurreko larunbatean, ekainak 15. Iaz bezala, Jai Batzordea honakoek osatu dute: Udaleko ordezkariek, herriko elkarteek, koadrilek eta auzokideek.\nSan Pedro jaiak ekainaren 27tik 30era ospatuko da, eta Karmen jaiak (Larrabasterra), berriz, uztailaren 12tik 16ra. Jaietako egitarauan kultur eskaintza zabala izango dute sopeloztarrek: kontzertuak, antzezlanak, umeentzako jarduerak, lehen mailako kirol jarduerak, ekimen partehartzaileak e.a.\nBatzordeak nabarmendu duen bezala, aurtengo erronka adin guztientzako egitaraua osatzea izan da. Horren adierazle nagusia jaietako pregoia izango da, sopeloztarren hiru belaunaldiren eskutik izango baita: Maria Delia Garai eta Amelia Martin, aurten 100 urte bete dituztela, eta Eguzkilore Dantza Taldeko umeek eta euren gurasoek.\nJaiek iaz abiatutako jai-eredua izango dute hizpide:\n– Jai herrikoiak: Jai Batzordeak txalotu nahi du herriko hainbat elkartek, kirol taldek eta koadrilek egindako lana.\n– Jai parekideak: emakume eta gizon, neska eta mutilen arteko parekidetasuna sustatu dugu, jaien alderdi guztietan.\n– Jai euskaldunak: euskaraz bizi nahi dugu, eta jaietan are gehiago!\n– Jai partehartzaileak: sopeloztarrak gara jaien protagonista eta jaietan aktiboki parte hartuko dugu!\nBalore horietan oinarrituz, aurtengo jaiak berrikuntzaz beteta datoz:\n– Herri-bazkaria geroz eta herrikoiagoa izango da, bai Sopelan bai Larrabasterran: gure helburua adin tarte ezberdinak erakartzea da urtero antolatzen den herri-bazkarian. Jauregizar plazan ospatuko da aurten eta ludoteka zerbitzua egongo da.\n– Aurten herri-bazkariak beste berezitasun bat izango du: zero-zabor filosofiarekin bat egingo dugu eta beraz, hauxe eskatuko dizuegu: ekarri zuen etxetik sardexka eta edalontzia!\n– Larrabasterran play back lehiaketa mundiala ospatuko da eta gura duten talde guztiek bertan parte hartzeko aukera izango dute.\n– Sopelako jaietan familiarteko jolasak antolatuko ditugu, gurasoek eta euren seme-alabek aktiboki jaietan parte har dezaten.\n– Larrabasterran, familia-ginaka, karaokea eta skate ikastaroa izango dugu Asanblada Feminista, Peñatxuri eta Ander Deuna Ikastolaren eskutik.\n– Larrabasterrako jaiei hasiera emateko, itsasoko izakien kalejira ospatuko dugu: marrazoak, surfistak, arrantzaleak, amarratsak, karramarroak… aukera zure mozorroa eta animatu!\n– Larrabasterrako pregoia eta txupinazoa Peña Txuri taldeko surfisten eskutik izango da, sardina-jana herrikoia barne.\nIaz bezala, jai koloretsu eta garbien aldeko apustua egiten dugu, auzokideenganako errespetua eskatuz. Azkenik, jaiak goza ditzazuela espero dugu, herriko kaleak, plazak, tabernak eta txosnak umore onez betez.\nGora Sopela eta Larrabasterrako jaiak!\nJaietako kartelen irabazleak\nProgramaren aurkezpenean ere aurtengo jaietako kartelen irabazleak nortzuk izan ziren jakinarazi zen.\nUmeen kategorian: Mikel Bonmarito.\nGazteen kategorian: Marina Landa / Izaro Lizanasoro.\nSopelako egile baten kartelik onena: Carlos Mezo.\nSari nagusia eta aurtengo jaietako kartelaren irabazlea: Naiara Etxaiz.\nBeraz, jaietako kartel lehiaketaren aurtengo irabazlea Naiara Etxaiz izan da, eta 300 euro eta 200 euroko bonoa jasoko du herriko dendetan xahutzeko.


Zortziko handia Archives - Page 50 of 68 - Bertsolari\nSojazko aitona – Sojazko aitona\nZikloak – Doinuak: Jardin bat zuretzat 1.Zenbat naturopata, emagin, mediku, zenbat liburu, zenbat blogari aditu… Zuekin sekretu bat nahi dut konpartitu norbaitek benetan nahi banau deskubritu nigan lau Ane behintzat aurkituko ditu. 2. Zer esango dizue Ane sensibleak? Mimo eske erotu ohi ditu kideak… Bere baitan bilduta barrurantz bideak lehen fasean dira efemerideak odolez zikinduta\nFrikiak dira eta harro daude\nFrikiak dira eta harro daude – Mundu guztian zehar banatuta dauden friki guztiak frikitzen dituen horren inguruan bizi dira. Friki hitza erabiltzen dudanean ez dut zalea esan nahi, frikia izatea zerbaiten jarraitzailea izatea baino askoz gehiago da, bizi estilo bat da. Bakoitzak bere frikismoa modu propioan bizi du eta haien bizi estilo horretan pozik bizi\nBizkarrez aurpegia ematea\nBizkarrez aurpegia ematea – Bertsotan sekula korruan aritu denak badaki zenbat aldatzen den kanturako aldartea; ez da, ordea, bertsotan bakarrik gertatzen. Ez da berdin lagunarteko afari batean mahai luze batean jarri eta ondoko bi lagunen hizketaldira mugatu, edo sagardotegian upel inguruan bildu, edo lurrean borobilean eserita kontu-kontari aritzea. Norbere jarrera aldatu egiten da, denei zuzentzen\nLazkao Txikik ispiluari II\nLazkao Txikik ispiluari II – Lazkao Txikiren ispilua. Harri & Irri Lazkao Txikik ispiluari II


FAOk munduko elikagaien egoerari buruzko txostena aurkeztu du | Consumer\nFAOk munduko elikagaien egoerari buruzko txostena aurkeztu du\nAzterketaren helburua herritarren artean gosea eta desnutrizioa desagerraraztea da. Horretarako, lorpenen giltzarriak bilatu behar dira, bai lortutako garapen ekonomikoan, bai nekazaritza- eta merkataritza-egoeran, bai eta biztanleen artean gaixotasunek duten eragina ere.\n“Elikagaien segurtasunik eza 2003” txostenak emaitza ez oso pozgarriak eman ditu. Hala ere, atzeraka ibiltzeko jarraibideak biltzen ditu, eta “gosearen aurkako programa” egiteko lehentasunak ezartzen ditu. Azterketa hori FAOren egoitzan lan egiten duten mundu osoko adituen lankidetzaren emaitza da, besteak beste, Nekazaritza Ekonomia, Elikadura, Lurren eta Uraren Sustapena eta Landa-eragiketak sailetan.\nelikadura-laguntza elikagaien segurtasuna fao informe-eu nutrición-eu


Txekiar urre koloreaniztun oiloa – Txekiar oiloak\nTxekiar urre koloreaniztun oiloen ezaugarriak\nTxekiar urre koloreaniztun oiloa arraz argitxu bat da. Erdialdeko Europan ingurune-kondizio zakarreri oso ondo egokituta dago. Oso aldaretsua da, lotsati, arretatsu, apala elikaduran eta erreproduzitzeko, gogorra eta gogotsua hondeatzen janari bila. Ezaugarri hauek gai egiten dute erdi gatibu hazierarentzat eta zaldi haztegi handietan janari pila aurki dezakete.\nOilarrak 2,3-2,8 kg-ko pisua dute eta oiloak 2-2,5 kg-ko pisua. Oiloak errule onak dira, urtean 150-190 arrautz egiten dituzte, 55-60 g pisua du arrautzak. Honek krema kolorea du (horixkatik argi-marroiara). Kalitate handiko haragia, mamitsua eta biguna du. Oilalokak izugarrizko amatasuna dute arrautzak txitatu eta txitak hazitzeko.\nJatorrizko aniztasun kolore barietatea urre koloreaniztun eta eperduna da. Geroago, beste kolore barietatea garatu da: urre, zilar, zilar koloreaniztun, beltza, zuri-beltza. Lumaren kolorea genaren kontrolpean dago, kolore ezberdineko lumajea sortuz. Kolore barietate guztiak erabilgarritasun ezaugarri berdinak dauzkate.\noilar 18 mm\noilo 16 mm\nBantam Txekiar oiloak\nXX. mendean, Bantam barietatea sortu zen Txekiar oiloetan. Oilarrak 0,9-1,2 kg-ko pisua du eta oiloak 0,7-1 kg-ko pisua. Oiloak uretan 100-120 arrautz egiten dituzte eta 40g-ko pisua du arrautzak. Urre eta zilar koloreaniztunetan mantentzen dira.\noilar 13 mm\noilo 11 mm\nTxekiar oiloak > Txekiar urre koloreaniztun oiloa


'Aundiya' eta Judith Jauregui, 'EiTB Kultura Transit' saioan | EiTB Kultura | EiTB\n'Aundiya' eta Judith Jauregui, 'EiTB Kultura Transit' saioan\nJon Garañoren eta Aitor Arregiren filma azken fasean dago jada. Pianista donostiarrak, berriz, disko berria kaleratu du, X.\nAste honetako 'EiTB Kultura Transit' saioaren lehen zatian Aundiya filma hartuko dute protagonista. Jon Garañoren eta Aitor Arregiren lana azken fasean dago jada, zinema aretoetara iritsi aurretik. Bi zuzendariarekin mintzatuko dira, anbizio handiko proiektu honi buruz hitz egiteko.\nMoriarti, Irusoin eta Kowalski Films ekoiztetxeak daude Aundiya filmaren atzean, eta duela 200 urte Altzon jaiotako erraldoiaren bizitza du oinarri. Muntaia amaituta, efektu digitalak sartzeari ekin diote. Erraldoiari bizia emateak lan handia dakar.\nSortzaileak atala Judith Jauregui pianista donostiarrari eskainita egongo da. Bere laugarren diskoa kaleratu berri du: X. Bertan, Alexander Sriabin konpositore errusiarraren unibertsoan murgildu da. Horrez gain, Frederic Chopinen eta Karol Szymanowskiren obrak sartu ditu.\nJudith Jaureguik hamabi urterekin eman zuen bakarlari moduan lehen kontzertua orkestra batek lagunduta. Hamar urte pasa dira ordutik, eta ez da geratu ere egin. Bere ibilbidea ezagutuko dute.\n'EiTB Kultura Transit' gaur gauean izango da ikusgai 23:35ean ETB1en eta 00:50ean ETB2n.\nZapiraindarrak, Lekeitioko Zapirain jatetxetik Ispasterreko Arropainera


Amurrioko Udalak COVID-19ak eragindako egoerara egokitu du Give Box ekimena – Amurrioko Udala\nAmurrioko Udalak COVID-19ak eragindako egoerara egokitu du Give Box ekimena\n18/09/2020 | by Prentsa\nAmurrioko Udalak Give Boxen funtzionamendua Covid-19ak sortutako salbuespen-egoerara egokitu du, horiek berriro erabili ahal izateko. Horretarako, erabiltzaileentzat jarduera-protokoloa ezarri da, eta aldian-aldian garbituko dira.\nUdaletxean eta San Jose auzoan dauden Give Boxak segurtasun handienarekin erabili ahal izateko, armairu bakoitzean erabilera egoki eta segururako arauak ezarri dira. Give Boxera banaka edo zurekin bizi den pertsona batekin joan beharko da; edozein artikulu ukitu aurretik eskuak desinfektatu beharko dira, eta maskara ezingo da inoiz kendu. Artikuluren bat etxera eramanez gero, ur beroarekin eta xaboiarekin edo desinfektatzailearekin garbitzea gomendatzen da. Bestalde, armairuan utziko diren objektuek garbi eta egoera onean egon beharko dute.\nGainera, Give Boxetan gel desinfektatzailea egongo da, eta aldizka berrikusi eta garbituko dira produktu desinfektatzaileekin.\nGive Boxen funtzionamendua\nEuskadin aitzindaria den ekimena 2019an jarri zuen martxan Amurrioko Udalak, eta oso erantzun ona izan du; egunero objektuen mugimendua dagoela ikusten da.\nGive Boxak erabiltzea oso erraza da. Espazio horretan, jendeak bitartekari ekonomikorik gabe partekatu nahi dituen bigarren eskuko objektuak gorde eta jaso ditzake, eta, horrela, bigarren bizitza eman ahal zaie egoera onean egon arren jada baliagarriak ez zaizkigun gauzei.\nKutxek ondo funtziona dezaten, oinarrizko erabilera-arau batzuk ezarri dira. Horien artean, gordailututako objektuek erabilerarako egoera onean egon behar dutela, eta ezingo direla produktu galkorrak izan. Gainera, ez dira objektu handiegiak onartuko. Give Boxetan kortxo bat dago horrelako objektuetarako, bertan argazkia eta harremanetarako datuak jartzeko.


Badok | 2. eguna\nSei abestietatik lau grabatu ditu taldeak egun bakarrean.\nGoizeko bederatziak jota, iratzargailuak ere berea egin du. Gosari arina hartu eta berriz ere estudioan sartu gara. Atzo prest utzitako soinu frogarekin, lehenengo abestiari ekin diogu. Oraindik giharrak gogortuta, giroan sartzea kostatu zaigu baina lortu dugu lehen abestiarekin bukatzea jan orduko (1-0). Bazkaria ere ez da asko luzatu, estudioko orduak aprobetxatzeko asmotan.\nBigarren abestiarekin bukatu dugunerako, Sarkor taldeko lagunak ere agertu dira estudioan bisitatxoa egiten. Beraien ikuspuntua adierazi eta barre artean eman dugu arratsaldea. Orduak aurrera joan ahala, gu ere nekatzen joan gara, baina proiektu honetan jarritako ilusioak aurrera egiteko indarra eman digu. Afal ordurako, goizean pentsatzen ez genuena egitea lortu dugu, 6 abestietatik 4 grabatuta jada! (4-0)\nAfarian deskonexio tartea ere izan dugu. Barre artean, aspaldi igarotako istorioak gogoratu ditugu. Berriz ere, sabela beteta, estudioan sartu gara laugarren abestiaren edizioarekin. Hau bukatuta, diskoa itxiko duen abestiari ekin diogu. Besteekin alderatuz, abesti luze eta pisutsuagoa da. Honekin gaurkoz bukatutzat eman dugu grabazio saioa. Biharko egunean editatu eta azken abestia grabatzeko asmoarekin oheratu gara, pozik eta ilusioz.


Zapatagintzan ordu asko sartu behar - Ahotsak.eus\nZapatagintzan ordu asko sartu behar Ordu asko lan egiten zuten eta ez zuen astirik lagunartean ibiltzeko. Oporrik ere ez zuten hartzen. Zapata-denda gehiago ere bazeuden. Inguruetako jendea etortzen zen Zarautzera erostera. Batzuetan jeneroaren truke konpontzen zituzten oinetakoak.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-014-035 kodeko bideoa nahi duzula aipatzea: ahotsak@ahotsak.eus\nOrdu asko lan egiten zuten eta ez zuen astirik lagunartean ibiltzeko. Oporrik ere ez zuten hartzen. Zapata-denda gehiago ere bazeuden. Inguruetako jendea etortzen zen Zarautzera erostera. Batzuetan jeneroaren truke konpontzen zituzten oinetakoak.\nGaia(k): Ekonomia eta industria » Lan-baldintzak , Ekonomia eta industria » Langileen arteko harremana eta langile-mugimenduak , Ekonomia eta industria » Industria motak » Zapatagintza\n- Ofiziyua ikasita, ta, zeu 're hasiko ziñan, ba, sagardoteitik eta, eo tarteka juten, edo, ya behin ofiziyua ikasi ta lana ein ta gero ta?\n- Ez, ez, ez. Gu...\n- Zenbat ordu iten zenuten lana?\n- Orduak, zenbat ordu?\n- Igual, hamabi igual ta! Ba, udan igual hamar t 'erdiyak arte ta gabian, ta.\n- Hola astirik ez gero...\n- ... lagunen artean ibiltzeko ta.\n- Ez, ez, ez, ez. Ta gaiñea behiñ 'e-behiñ 'e guk bakaziyoik ez gendun iten. Oain dia bakaziyo kontuak eta, ezta bakaziyoik 'e.\n- Ta sapatuan 'e lana.\n- Bai, eun guztiyan. Bai, gue aitan launak [...] lanian, ta, "hi, Antonio, laga diok, motel, beste danak apainduta zabiltzaztek, eta zuek oaindik hor", eta, "holakoxe lanteia dik, ba, ta!". Bai.\n- Konpententziik ba al zeon? Ba al zeon beste zapateiik Zarautzen?\n- Konpententziik ba al zeneukaten?\n- Bai, bai, bai. Hemen bai, zortzi o beatzi zapatei bai, bazian orduan, bai.\n- Beste herritako jentia etorriko zan erostea Zarautzea?\n- Bai, ba al dakizu? Zarautzak izan ditu Oikiya ta Aia ta Aizarnazabal, ta... holako zea hoiek eta. Tolosak bere ingurumari duen bezela, ta hona, hemen ingurukuak honea etortzen zian. Ta basarritarrak etortzen zian, ba, beren, ba al dakizu, haiek 'e dirua behar, ta arrautzakin ta. Jenerua ekarri iten zuen beren etxeko produkziyoko gauzak, diru-txanpon batzuek hartzeko ta. Etorri, ta berdua-plazan jartzen zian, ta, "saldu ditut ba!", "benta ona izan da!", ta holakoxe kontuak. Herri txikiya... hau herri, zea, diru gutxiko herriya izan zan.\n- Noiz eo noiz tokatu al zaizue jendeak esatea bueno, dirua eman beharrean, ba, arrautza batzuk emango dizkizut konpontzeagatik, edo holako zerbait.\n- A, bai! Ta errealok ekarri 're!\n- Ta errealok ekarri 're, bai, bai, bai! Arrautzak ekarri izan dizkigu, bai. "Aizu, datorren, zortzi, nik zortziyan...", bazian ba, Oikiyatik eta Aiatik etortzen zian zortziyan behin, sapatutan. Ta geo, garai batian geu bakar samarrik giñan ta aillatu eziñik 'e bai ta, lanan ta... "Iten baiazu ekarriko dizut, ba!". Ta intxaurrak igual ekartzen zizkiguen, ta, bai, errealo. Bai, bai, bai.\nGernikara neskame taberna eta gozogintzako lantegi batera\nLan-baldintzak eta lanera joateko garraiobideak\nHiru pezeta eta erdi eguneko Patrizioren fabrikan\nSoldadu Loiolan; igeltsero lanetan\nZumaiako lantegietako lan-baldintzak


Sare sozial profesionalak? Bai, eskerrik asko! • TaPuntu\nSare sozial profesionalak? Bai, eskerrik asko!\n2017 Abe 22\nTaPuntun formazioak eta sare sozialen estrategiak garatu eta eskaintzen ditugunez, askotan gertatu ohi zaigu, hasiera batean, sare sozialen aldekoak (sare sozial profesionalak barne) ez diren ikasle edo bezeroak topatzea. Denbora pasa huts bezala, txutxumutxuetarako txoko, harreman faltsuak eraikitzeko gune… definitzera iritsiz.\nGaurkoan ordea, nahiko zabaldua dagoen ideia hori alde batera uzten saiatuko gara, sare sozial profesionalei esker interesgarriak izan daitezkeen gauza ugari lortzera iritsi gaitezke eta.\nBaina… zer ote dira sare sozial profesionalak?\nHitzak dioen moduan, modu profesional batean erabilitako sare sozialak lirateke, bai lanik gabe dauden pertsonentzat, zein lanpostu bat dutenentzat baliagarriak izan daitezkeenak.\nEsparru pertsonal batean erabilitako sare sozialekin alderatuz, sare sozial profesionaletan lagunak beharrean kontaktuak genituzke, pertsonalki ezagutu behar izan gabe. Normalean gure sarea esparru profesionalari esker ezagutu ditugun pertsonek osatuko lukete (gure lankide, lankide ohi, proiekturen batean elkarrekin lan egindako pertsona, intereseko enpresa… eta antzekoak).\nEdukiei dagokienez, gure lanpostu edo sektorearekin zerikusia izatea gomendagarria litzateke, iritzi pertsonalak ekidinez.\nAzken finean, kutsu profesionala duten sare sozialak lirateke, gure garapen profesionalerako baliagarria den informazioa lortzeko aukera eskainiko digutenak.\nEstatu mailan, sare sozial profesional erabilienak ondokoak lirateke: Linkedin, Xing eta Viadeo.\nZertan lagundu gaitzakete?\nPertsona bakoitzaren egoeraren arabera, sare sozialak helburu batekin edo bestearekin erabil ditzakegu:\nLangabezian egonda, gure lan hautagaitzaren berri eman ahal izateko.\nGure antzeko profil profesionala izan dezaketen pertsonen informazioa ikusi eta aztertu ahal izateko (gure balio erantsia identifikatzeko bide gisa).\nLan aukera berrien inguruan informazioa lortu ahal izateko.\nGure sektore edo interes profesionaleko gaien inguruan berehalako informazioa lortzeko.\nSektore batean ikusgarri izan eta erreferentzialtasuna lortzera iritsi ahal izateko.\nEsparruko profesionalak eta enpresak ezagutu eta beraiekin harremanetan jartzeko.\nGure buruan egon daitekeen ezagutza guztia beste profesional batzuekin partekatu eta besteei esker zerbait berria ikasi ahal izateko….\nGainera, pertsonalki baino, enpresa mailan sare sozial profesional edo korporatiboak izatera aukera bat da, ondoko aukerak zabaltzeko baliagarria:\nGure produktu edo zerbitzuen inguruko publizitatea egin, sare sozialetan dauden erabiltzaile ugarietara iritsiz.\nGure publikoa ezagutu, aztertu eta eskaintzen dioguna benetan interesatzen zaien aztertzeko aukera ematen dute (feedback interesgarri bat lortuz).\nEnpresa gisa irudi berritzaile eta gaurkotu bat eskaintzea, publikoari unean uneko berriak eta informazioa eskainiz.\nEtorkizunean langile izan daitezkeen pertsonen interes maila piztu.\nBeste enpresa batzuen lana txalotu eta networking edota saretzea egiteko aukera (kolaboratzaile, bazkide, langile… berriak topatzeko bideak dira eta).\nBezeroei enpresarekin harremanetan jartzeko bide berri bat irekitzeko aukera, komunikazio ireki eta parte hartzaile bat sustatuz…\nErabiltzaile asko ote?\nZalantzarik gabe, BAI.\nPertsona askorentzat ezezagunak edo erabilpen gutxikoak diren arren, gaiaren inguruan egin diren azken azterketen emaitzek argi eta garbi erakusten dute geroz eta erabiltzaile gehiago dituztela, enpresak barne. Erakunde askoren kasuan gainera, lan tresna baliagarri eta interesgarriak izatera iritsi dira, enpresarentzat aukera paregabeak lortuz.\nAzken finean, hain ez egonkorra bilakatu den lan munduari aurre egiteko primerako tresnak direla esan genezake, etengabean moldatu, aldatu eta hobetzen baitira, eskaintzen dituzten aukerak anitzak eta interesgarriak izanik.\nBeraz, hurrengo batean sare sozial profesionalen inguruan galdetzen badizute, badakizu zer erantzun: bai, eskerrik asko!


Musikaz jantzi dute Errobi ertza | Musikaz jantzi dute Errobi ertza – iparraldekohitza\nMila lagunetik goiti elkartu dira Baionan, erabakitzeko eskubidearen alde egindako ekitaldietan. Musikaren egunarekin bat, goizean bete dute Christian Belaskain zelaia Zuberoa, Lapurdi eta Baxenabarreko herritarrek.\nHerritarrak Euskal Erakustoki aitzineko zubitik pasatzen. ISABELLE MIQUELESTORENA\nTxaranga, txalaparta, adar eta abestiz jantzi dute Ipar Euskal Herriko herritarrek erabakitzeko eskubidearen aldeko olatua. Mila lagunetik goiti elkartu dira Christian Belaskain errugbi zelaian egindako ekitaldi nagusian, baina aitzinetik Errobi ibaia oihal katez inguratu dute, herriko etxetik hasi eta hiri erdiguneko hiru zubietatik igarota. Musikaren egunarekin batera egin dute Baionan Gure Esku Dago-k deitutako mobilizazioa, eta goizez egin dituzte horregatik erabakitzeko eskubidearen aldeko ekitaldiak. Arratsaldean ere giroak segitu du, ordea: musika eta izokin koloreko elastikoak nagusitu dira hirian.\nZuberoa, Lapurdi eta Baxenabarren orain gutxi hasi dira martxan jartzen Gure Esku Dago-ren taldeak, eta hori nabaritu egin zen atzo Baionan egindako ekitaldian, ez baitzen bereziki jendetsua izan parte hartzea. Antolatzaileek espero baino jende gehiago bildu zen, halere, eta besta giroa ere izan zuten lagun.\n10:30ean hasi zen jendea pixkanaka herriko etxera hurbiltzen; bertan, kamisetak saldu, azken oihalak tindatu eta zenbait ikuskizun egin zituzten. Tartean, lasto zein ingude altxatzeek eta euskal dantzek animatu zituzten hurbildutakoak. 11:00 aldera, oihal katea abiatu zuten herriko etxetik, eta Errobi ibaia inguratu zuten, hiri erdiko hiru zubiak igarota. Oihal zatiak elkarri lotu eta eskutik helduta, txarangak gidatu zuen kalejiraren burua, eta ibilbideko zubietan txalapartariek alaitu zuten martxa.\nEguerdian egin zuten ekitaldi nagusia, Errobi bazterreko Christian Belaskain errugbi zelaian. Belarretan hautetsontzi erraldoi bat irudikatu zuten zapi koloretsuen bidez, eta, bertzeak bertze, bertsotan eta kantuan aritu ziren bozkakutxa osatu ondotik, haren inguruan. Maddalen Arzallus eta Odei Barroso bertsolariek harresi, joste, ehun eta esku solasekin hainbat hitz joko lotu zituzten puntuz puntu, eta haien ondotik Gure Esku Dago-ren kantua zein Zazpiak oihal batetik kantatu zituzten zelaian ziren ehunka lagunek.\nHarresiek inguratzen dute Belaskain errugbi zelaia, eta horietatik bi eskalatzailek beren burua zintzilikatu zuten banderola bat hedatzeko, ekitaldiaren bukaeran, Eskubidea dugulako, erabakitzera goaz lelopean.\nTokian erabakitzea aldarri\nBertze hiriburuetan errandakoak errepikatzeaz gain, Ipar Euskal Herriaren ezagupen instituzionalari erreferentzia egiteko egun aproposa izan zuten atzo Baionako Gure Esku Dago-ko kideek. Iban Thikoipek eta Ihintza Ostolazak irakurri zuten bukaerako mezua, eta, bertzeak bertze, gogoratu zuten Iparraldearen historian lehenago ere hartu izan direla erabakiak lurraldeko arazoei erantzuteko, «nehoren baimenik goaitatu gabe». Laborantzaren eta hezkuntzaren arloan herritarrek eraikitako proiektuak hartu zituzten adibidetzat, erraterako, eta herritarrei haien asmoak gauzatzeko «borondatea» eskatu zieten: «Ez dira aski aldarrikapenak; gure baitan sinetsi behar dugu».\nJean Rene Etxegarai Baionako auzapez eta Hautetsien Kontseiluko lehendakari berria ere joan zen Baionan antolaturiko ekitaldietara, eta Ipar Euskal Herriari instituzio bat ematearen garrantziaz aritu zen hedabideen aitzinean. Hain justu, Hautetsien Kontseiluak laster eman beharko du zenbait adituk hilabeteotan Ipar Euskal Herriarentzako pentsaturiko hiri elkargoari buruzko iritzia. Gure Esku Dago-ko kideek, baina, herritarrei hitza eman behar zaiela nabarmendu zuten: «Nola erranen dute zer garen, ez baldin badigute galdetzen zer izan nahi dugun?».\nErabakitzeko eskubidearen lekukoa bertze hiriburuei pasatuta, bestak jarraitu egin zuen Baionan arratsalde guzian ere, musikaren egunaren karietara antolaturiko ekitaldiekin. Gure Esku Dago-k ere izan zuen presentzia horietan; izan ere, oihal zatiak eta kamisetak erakutsi zituzten herritarrek Baiona Ttipiko karriketan barrena.


Microscopium (konstelazioa) - Wikipedia, entziklopedia askea.\n(«Microscopium» orritik birbideratua)\n0 h 27,59 m eta 21 h 28,17 m artean h\n-45,09° eta -27,46° artean°\n209,5 gradu karratu %0,508 gradu karratu\n(itxurazko magnitudea 4,67)\n6 konstelazio: Capricornus, Grus, Indus, Piscis Austrinus, Sagittarius, Telescopium.\n+90° eta −45° latitude bitartean ikusgai.\nIkuspen onena 21:00etan (9 p.m.) Irailan\nMicroscopium (Mikroskopio) hego hemisferioan kokatzen den konstelazio txiki bat da, Nicolas-Louis de Lacaillek XVIII. mendean sortu zituen hamalau konstelazioetako bat ere bada. Izenak dioen bezala, mikroskopio bat irudikatzen du, begi hutsez behatu ezin daitezken objektuak ikusteko erabiltzen den gailu zientifiko bat. Ipar-hemisferiotik ia ezin dira ikusi konstelazioa osatzen duten izar ahulak.\nKonstelazioko izarrik distiratsuena Gamma Microscopii erraldoi horia da. Guregandik 381 argi-urtera aurki dezakegu izar hau eta 4,68ko itxurazko magnitudea du. WASP 7 eta HD 205739 izarrek sistema planetarioak dituzte eta beste bi izarrek, AU Microscopii (nano gorri gaztea) eta HD 202628 (Eguzkiaren antzekoa) errauts diskoak dituzte. AU Microscopiik eta AT Microscopii nano gorrien sistema bitarrak sistema hirukoitz handi bat osatzen dute eta Beta Pictoris mugimendu taldearen kide dira. BO Microscopii izarra, Speedy Mic izenarekin ere ezaguna, errotazio oso azkarra duen izar bat da, zehazki, 9 ordu eta 7 minutukoa.\n3 Espazio sakoneko objektuak\nMikroskopio konstelazioa osatzen duten izarrak garai batean ''Sagittariusen zangoak'' izenarekin ezagutzen zen gune batean daude kokaturik. MIcroscopium konstelazioa Lacaillek ezarri zuen 1751-1752 urteen bitartean, Le Microscope (Mikroskopio) izen frantsesarekin. Lacaillek hego hemisferiotik ikus zitekeen 14 konstelazio sortu zituen, zeruaren zati hau ezin zen Europatik ikusi eta beraz, zeru ezezagun honetan hainbat konstelazio asmatu zituen. Asmatu zituen konstelazio guztiek, batek izan ezik, ilustrazioa irudikatzen dituzten gailu zientifikoak ohoratzen dituzte.\nα Microscopii, 4,89ko magnitudearekin konstelazioko laugarren izarrik distiratsuena. Guregandik 380 argi-urtera aurki dezakegu erraldoi hori hau.\nβ Microscopii, 6,06ko magnitudea duen izar zuri ahula.\nγ Microscopii, 4,67ko magnitudearekin erraldoi hori hau konstelazioan aurki daitekeen izarrik distiratsuena da.\nζ Microscopii, 5,33ko magnitudea du izar zuri-horixka honek.\nθ Microscopii, bi izarrek partekatzen dute izendapen hau:\nθ1 Microscopii, 4,80ko magnitudea duen eta 187 argi-urtera kokaturik dagoen izarra da.\nθ2 Microscopii, 5,76ko magnitudea duen erraldoi zuria, aurreko izarra baina hiru aldiz urrunago dago kokaturik.\nEspazio sakoneko objektuakAldatu\nNGC 5086 eta NGC 6925 galaxiak.\nKonstelazio honetan ez daude espazio sakoneko objektu aipagarri asko, zenbait galaxiaz gain, astronomia zale arruntentzat ia ez dago ezer behatzeko.\nIzarren zerrenda konstelazioka\nWikimedia Commonsen badira fitxategi gehiago, gai hau dutenak: Microscopium (konstelazioa)\nWikimedia Commonsen badira Microscopium konstelazioari buruzko multimedia fitxategiak.\nMultimedia: Microscopium (constellation)\nAzken aldaketa 30 urtarrila 2020(e)an, 15:20(e)tan\nOrriaren azken aldaketa: 30 urtarrila 2020, 15:20.


Nor gara | Tandem Komunikazio Grafikoa\nOrdizian dagoen DISEINU GRAFIKOko estudio bat gara, markaren identitatean espezializatuak eta diseinua, sormena eta estrategia batzen dituen talde sendoa. Proiektu bakoitzaren hasieratik elkarlanean aritzea gustatzen zaigu, eta zuen enpresa edo erakundeari ahalik eta balio gehien nola gehitu aztertzen jartzen dugu arreta.\nZure neurrira egindako marka eta identitate korporatiboa eraikiko dizugu. Besteekiko ezberdindu eta zuretaz ondo hitz egingo duena.\nLogotipoa, papertegia, kartelgintza, seinaletika, errotulazioa…\nSORMENA ETA DISEINU GRAFIKOA\nEuskarri fisiko naiz digitalerako elementu grafikoak diseinatuko dizkizugu.\nMaketazioa, ilustrazioa, packaging-a, web diseinua, bideoak…\nKomunikaziorako estrategiak diseinatuko dizkizugu, zure markaren kokapena hobetu eta merkatuan ikusgai izan dadin.\nKanpainak, publizitatea, ekintza plana…


Euskaltzaindiaren historia (kronologia bat): 1959-1976 - Euskaltzaindia\n1963-04-05: Jose Maria Lojendio Irure aukeratu zuten euskaltzainburu.\n1963-12-27: Euskaltzainburu kargua utzi zuen Jose Maria Lojendiok, akademiarekin kolaboratzeari utzi gabe. Euskaltzainburu berria izendatu bitarte, aldian aldiko euskaltzainik zaharrenak izenpetu zituen bilerako aktak, jarduneko buru gisa.\n1964-08-29/30: Euskal Idazkaritzaren Hizkuntza Sailak Baionako Herriko Etxean egindako biltzarrean, 40 euskaltzale bildu ziren Piarres Lafitte eta Piarres Larzabal euskaltzainen zuzendaritzapean, Txillardegi, Gabriel Aresti, Joseba Intxausti, Rikado Arregi eta Jean Haritxelhar horien artean zirela. Euskara batzen hasteko erabaki batzuk hartu zituzten –Baiona’ko Biltzarraren Erabakiak–, eta “euskaltzale guztiei” horiek “betetzen hasteko” eskatu zieten.\n1965-03-31: Gabriel Aresti poetak Euskaltzaindiaren buruzagitzari buruzko proposamenak egin zizkion Euskaltzaindiari gutun baten bidez.\n1965-01-01: Manuel Olaizola Uztapidek irabazi zuen Euskaltzaindiak antolatutako hirugarren Bertsolari Txapelketa Nagusiko finala.\n1966-12-30: Manuel Lekuona aukeratu zuten euskaltzainburu.\n1967-06-11: Manuel Olaizola Uztapidek irabazi zuen Euskaltzaindiak antolatutako laugarren Bertsolari Txapelketa Nagusiko finala.\n1968-01-26: Urte hasierako bileran, Gabriel Arestik proposatu zuen euskararen batasuna izatea gai nagusia Euskaltzaindiak udazkenean egin behar zuen biltzar nagusian.\n1968-06-28/30: Gerediaga elkarteak deituta, Arantzazuko Biltzarra bideratzen hasteko jardunaldiak egin ziren Ermuan. Idazleek batasuna gauzatzeko eskatu zioten Euskaltzaindiari.\n1968-10-05: Arantzazuko Biltzarra amaitu zen, Literatura euskeraren batasunari buruz Euskaltzaindiaren agiria argitaratuta. Batasunaren aldeko hautu garbia egin zuen Euskaltzaindiak.\n1970-01-30: Manuel Lekuona euskaltzainburuak Arantzazun onartutako irizpideak berrikustea proposatu zuen.\n1970-07-29: Luis Villasante aukeratu zuten euskaltzainburu.\n1976-02-26: Errege dekretu batek ofizialtasuna aitortu zion Euskaltzaindiari Euskal Autonomia Erkidegoko hiru lurraldeetan zein Nafarroako Foru Erkidegoan. Errege akademia izendapena esku eskuratu zuen horrekin batera.


barren.eus - Eskalada ikastaroan parte hartu nahi dutenen maila bereizteko proba egingo dute irailaren 19an\nEskalada ikastaroan parte hartu nahi dutenen maila bereizteko proba egingo dute irailaren 19an\nArgitaratua: 2019-09-04 13:36\nUme, nerabe, gazte zein helduentzako eskalada ikastaroa antolatu du Elgoibarko Udal Kirol Patronatuak. Izena ematen dutenen maila bereizteko probak egingo dituzte Olaizagako rokodromoan, irailaren 19an.\nProba saioa 17:00etan hasiko da, eta ikastaroko taldeen eta ordutegien banaketa proba horren arabera egingo dituzte antolatzaileek, maila antzeraka dutenak elkarrekin jarri nahi baitituzte ikastaroa eraginkorragoa izan dadin. Interesatuek Olaizaga kiroldegian eman beharko dute izena. Ikastaroaren prezioa (hilean) honako hau izango da: 16 urtera arte (abonatuak: 33 euro eta abonatu ez direnak: 38 euro), 16 urtetik gorakoak (abonatuak: 37 euro eta abonatu ez direnak 47,50 euro).\n• Boxeo ate irekien jardunaldia\nUdal Kirol Patronatuak boxeo ikasaro bat ere antolatu du. Ixa Rodriguez boxeolari profesionalak gidatuko du, eta ikastaroa ezagutzera emateko ate irekien jardunaldia egingo dute irailaren 12an, eguena. Olaizaga Kiroldegian izango da, 18:00etan hasita. 8 urtetik gorako haur, nerabe, gazte eta helduek parte hartu dezakete ikastaroan eta Olaizaga kiroldegian eman daiteke izena. Ikastaroaren prezioa: 40 euro/hilean.\nBoxeo eta eskalada ikastaroak emango dituzte irailetik aurrera kiroldegian (2019-07-26)\nIxa Rodriguezek irabazi du Oksana Romanovaren aurkako boxeo borrokaldia (2019-05-11)\nBoxeo gertutik ezagutu dute boxeo ikastaroan parte hartu duten lagunek (2019-05-04)\nIxa Rodriguez: “Kirol bortitza dirudi, baina guztiz kontrakoa da boxeoa” (2019-05-03)


Leizaran - Jannu (6a, 85 m, derrigorrez 6a) ~ Eskalatzen\nLeizaran - Jannu (6a, 85 m, derrigorrez 6a)\nEgilea X Larretxea Ordua 11:09 2 Komentario\nHarri konglomeratua. Luze motzak, baina esplosiboak. Egun erdirako bidea edota Gipuzkoan ohikoa ez den harri batean eskalatu nahi bada. Zati batzuetan zertxobati begetazioz jantzia dago, baina jendea pasa ahala garbitzen joango da. Beraz, goroldio eta garo usaina duen eskalada dugu hau. Lehenengo luzea esplosiboa eta azkena teknikoa, baina biak arroka trinkoan.\nOngi ekipatua, baina adi joan behar da zeren asegururen bat atzean utz dezakegu batzuk begetazioak erdi ezkutuan gordetzen dituelako.\nBideak ihes-bide ugari ditu. Bilgune guztietatik bidetik jaitsi gaitezke (sasi eta otearekin zertxobait borrokatuz).\nIristeko: Andoain herrira hurbildu eta bertatik Leizaran bailararen sarrerara.\nHurbiltzeko: Iñaki Zuzaren blogean bidea ongi azaltzen duen mapa on bat dago (lotura orrira).\nLeizaran aldera doan porlanezko pista hartu eta, berehala, 30 m ingurura, ezkerrean, Adarra-Mandoegi kartelarekin adierazita dagoen bidezidorra hartu. Igotzen hasi eta handik 5 minutura pista batera irtengo gara. Pistatik igotzen jarraitu argigune batera iritsi arte. Zertxobait aurrerago, ertzaren parean garenean (gure ezkerrean sumatuko dugu) PR marka duen haritza aurkituko dugu. Haritz horren aurrean (beste aldean) bidera igotzeko bidezidorraren arrastoak nabari dira. Igo eta berehala (metro bat eskasera) ezker aldean dagoen zuhaitzaren aldera egin. Ez igo zuzen. Bidezidorraren arrastoak garoen artean bidearen oinarrira eramango gaituzte. Kotxetik, guztira, 25 min inguru beharko ditugu.\nL1 (15 m, 6 aseguru, 5c). Erdian pitzadura handi bat duen plaka bertikala. Euste leku onak ditu, baina atzeraka botatzen du plakak. Motza, baina esplosiboa. Bilgunea mokoa gainditu eta berehala.\nL2 (25 m, 6 aseguru, 5b). Goroldioz jantzitako hormatxoa hasieran. Ondoren kresta eta bere amaieran atzeraka botatzen duen sabaia. Euste leku onak dituen zati motz bat da, baina atletikoa da. Pasagunea 5c ingurukoa izan daiteke. Bere beheko partean begetazioak hartutako luzea. Bilgunea lurrean, sabaia gainditu ondoren.\nL3 (25 m, 5 aseguru, 4c). Zailena (gehien bat bigarrenarentzat) lepora jaistea da. Asegururik gabeko zati motz bat da, baina ez dago asegururik (edo behintzat guk ez genuen aurkitu, eta ongi begiratu genuen) eta autobabeserako aukerak era txikiak dira.\nBeraz onena R2 bilgunetik lagunaren jatsiera aseguratzea da eta gero bertan dagoen mailoiarekin lagunari jaitsi. Lepotxoa leku erosoa da hurrengo luzea gorputzetik aseguratzeko. Nahi izan ezkero, friend txiki pare batekin, pitzaduratxo batean bilgunea antola dezakegu.\nHormatxo bat hasieran eta ondoren begetaziorik ez duen arroka zati bakarraren ertzetik igo. Euste leku onak zati honetan eta aseguruak gertu. Ondoren asegurua zertxobait ezkutuan duen beste hormatxo bat. Krestara irteten da eta bilgunerainoko azken metroak errazak dira.\nL4 (20 m, 6 aseguru, 6a). Krestaren eskuin aldean dagoen plakatik jarraitzen du bideak. Plakak euste lekuak ditu, baina zailtasunean oso mantendua da. Plaka ezker aldetik eskuinera, diagonalean, igotzen da. Amaieran ez dago bilgunerik ipinita eta beraz harri handi batean egin behar da. Zinta luze pare bat eraman horretarako.\nJaitsiera: Azken bilgunetik behe aldera begiratuz, eskuin aldetik R3 bilguneraino oinez jaitsi. Beste aldera (ezker aldera) pasa eta sasi eta ote artean, bidezidor baten arrastoari jarraituz, arreta apur batekin, bidearen oinarrira jaitsi daiteke. Guztira 15 min. inguru behar dira.\nBidearen egileak, Ikerrek, esaten dit, bere iritziz, erosoagoa dela rapelen bitartez jaistea. Rapelak nondik egin daitezkeen ere adierazi dut krokisean.\nMaterial: 7 zinta + bilgunerako materiala. Baga handi pare bat zuhaixkaren batentzat eta azken bilgunea osatzeko.\nNork ekipatua: Iker Iriondo, 2012ko neguan; 1.igora: 2012ko apirilean.\nCambiar idoma (Castellano)\nCategories: 6a, Bide_ekipatua, Gipuzkoa\nAnónimo 17/8/16 10:24 p. m.\nEguberritako sutea ta gero bertan izan ginen eskalatzen aurreko astean.\nHurbilketako bidexka sutearen ondorioz desegina dago, basoko zatian ia ez da bide zatirik nabari. Beraz eskalatzaile gehiago igarotzean joango da bidexka eratzen berriro ere.\nBestetik, bide oinarriko izendun harritxoa paretetik askatua dago, sutearen berotasuna dela eta.\nAzkenik, bidean zehar txilarren bat errea dago baina gainontzean arroka osongi.\nAtsaldepasa edo goizpasa polita.\nX Larretxea 20/8/16 10:17 p. m.\nEz nekien sutea izan zenik.\nBai, atsalde edo goizpasa polita.


Honen bilaketa egin duzu kristautasuna • ZUZEU\nErromesen alua - Erdi Aroaren inguruan mito asko eta asko daude. Aro ilun, zikin, misteriotsu eta pobre gisa identifikatu da askotan. Ikusi besterik ez dago serie zein pelikula gehienetan zergati...\nAzken adioaz gogoetan - Gizarte kapitalista-indibidualista-kontsumista honetan, bi modu nagusi daude mundu honetako bizialdia amaitu duenari azken adioa egiteko komunitate hurbilean: hileta erlijioso...\nOrantzaroa: bizirik dirauten usadioak - Ttipi-Ttapak Erran aldizkarian. Hitz batek hainbat esanahi izan ditzake. Zenbaitetan, antzeko hitzekin nahasi eta gaizki ere erabiltzen ditugu. Hala g...


Elkarbizitza | Itzio BHI\nEskola agenda 21 – ea21\nHasiera » Itzio\nOngi etorri. Derrigorrezko bigarren hezkuntza (DBH) eskaintzen duen ikastetxe publikoa gara.\nItzio Ikastetxeak zure eskuetan jarri nahi du komunikaziorako tresna berri bat, Eibarko familiei eta herriari, gure berri eman nahian. Euskaraz bizi den eskola, giza harremanak ongi zaintzen eta balore sendoak eskaintzen dituen eskola da. Bertan ikasleak -neska eta mutilak-, gurasoak, irakasle eta lankideak familia giroan bizi izaten saiatzen dira. Irakaskuntza osatzeko eta garapen pertsonala, kulturala eta akademikoa lortzeko, esparru zabaleko jarduera osagarriak eta eskolaz kanpokoak eskaintzen ditugu.\nIkasleen lan ohiturak bultzatzen ditugu. Beren formakuntza sakona eta edukien maila egokia bermatzeko, eguneroko lana eta ardura sustatzen ditugu.\nIrakasleen etengabeko formatze eta gaurkotzea. Departamentu didaktiko bakoitzak urtero Ikastetxeko irakaskuntza maila bermatuko duen formakuntza plana antolatu eta garatzen du.\nITZIO BHIko Elkarbizitzaren Definizioa\nElkarbizitza positiboz ulertzen dugu, Ikastetxeko guztion arteko harremanak errespetuzkoak izatea, arazoak hitzeginez konponduz, askatasuna, eskubideak, betebeharrak eta sentipenak kontutan hartuz. Pentsakera desberdinetan, bai sexu, arraza, etnia, genero, giza-jatorri eta abarretan aniztasuna onartzea.\nEskola Komunitateko partaide guztion artean (irakasle, ikasle, familiak, AZP) adostu beharko genituzke arauak.\nElkarbizitza arauak, ulertuta, barneratuta eta beteta eguneroko bizitzan giro hobea isladatuko dute, diskriminazio positiboa, aukera tratu berdintasuna, arrisku eta segurtasuna bermatzeko egin beharra ziurtatuz.\nIkastetxeko gatazkak konpontzeko orduan, elkarrizketa eta errespetatuz konsensuetara ailegatzea ezinbestekoak izango dira, beti ere jarrera baikorra izanez eta bakoitzak bere ardurak onartuz.\nEra honetara dago osatuta:\n943 70 22 89\nArrate Bidea, 24 - 20600 EIBAR (Gipuzkoa)


10:00 Akanpada (Atxondo): AHTrik ez! @ Atxondo\nAkanpada (Atxondo): AHTrik ez! @ Atxondo\nJul 30 @ 10:00 – Aug 1 @ 23:30\nGorde zuen agendetan hurrengo hiru egun hauek! Uztailak 30, 31 eta abuztuak 1 Atxondon #AHTrikEZakanpada egingo da eta!! 3 eguneko akanpada, hitzaldiak, kontzertuak…. Erdu! 𝐀𝐥𝐭𝐞𝐫𝐧𝐚𝐭𝐢𝐛𝐚𝐤 𝐛𝐚𝐝𝐢𝐭𝐮𝐠𝐮𝐥𝐚𝐤𝐨 𝐀𝐇𝐓𝐫𝐢𝐤 𝐄𝐳! Kanpaldia hasi aurretik, bizikleta martxa bat egingo[...]\nall-day Bilboko Irria\nBilboko Konpartsak abuztuaren 25etik 29ra arte antolatuko den Bilboko Irria kulturaldi herrikoiaren antolatzailea izango da. Ekimen horren ikurra: Bilboko “irribarrerik politena” izango da. Jardunaldi horien helburua da “Bilbori irria berreskuratzen laguntzea, Covid-19ren oinazearen eta konfinamuenduetako[...]\nall-day ”Ramón Fernández Durán” Gizarte ...\n”Ramón Fernández Durán” Gizarte ...\nBi urte baino igaro dira gure azken ediziotik; izan ere, iaz, COVIDen pandemiaren ondorioz, ezin izan genuen 2020ko edizioa ospatu. Zorionez, egoerak nabarmen egin du hobera, eta Ramon Fernandez Duran eskolaren funtzionamenduari heldu ahal izan[...]


Joxe Arregi gogoan izan dute Zizurkilen18\nTxapel eguna martxoaren 9an ospatuko da36\nAurtengo txapelduna Alatzne Etxaburua segalaria izango da. Arratsaldetik eguna bukatu arte festa izango da nagusi Zizurkilen. Afarirako txartelak salgai daude 23 eurotan Iriarte nahiz Plazaetxeberri jatetxeetan. Festara ingururatzen direnei txapela jantzita emateko deia luzatu dute antolatzaileek, txapela baita egun horretako ikurra.\n"Herri Txiki, Infernu Handi" Zizurkilgo saioa igandean, ETB1en35\nOtsailaren 7an izan zen bideo proiekzioa Zizurkilgo Intxaur pilotalekuan eta telebistan igandean emitituko du ETB 1 kateak, 22:00etan. Bertan, Zizurkilgo herritarren istorioak kontatuko dituzte Mikel Pagadik eta Zuhaitz Gurrutxagak.\nHerri programa lantzeko batzarra deitu du Zizurkilgo EH Bilduk44\nZizurkilgo EH Bilduk hilabeteak daramatza udal hauteskundeak prestatzen. Hauteskunde batzordeko kideek herri programaren lehen zirriborroa landu dute, eta herritarrekin aztertuko da hilaren 16an, Atxulondo Kultur Etxean, 10:00etan hasita.\nElkarretaratzea egin dute Ula lantegian, heriotza salatzeko 60\nUla lantegiaren aurrean elkarretaratzea egin dute gaur eguardian, astelehenean gertatu zen langilearen heriotza salatzeko. Bertako langileek, Zizurkilgo udal ordezkariek, LAB eta ELA sindikatuetako ordezkariek eta zenbait herritarrek hartu dute parte. Hildako langilearengatik samina azaltzeaz gain, bertaratutakoek lan istripuak ekiditzeko neurriak hartzeko eskatu dute.\nUr eta zabor tasa ez ordaintzeko edo gutxitzeko deialdia zabaldu du Zizurkilgo Udalak57\nOtsailaren 22an amaituko da eskaera aurkezteko epea. Horretarako eskaera-orria aurkeztu behar da, dagokion dokumentazioarekin batera. Informazio gehiago udal bulegoetan edo 943 691 012 telefono zenbakian.\nIkasleak arituko dira kantu errondan73\nBi ikastetxeetako ikasleak eguerdian eta arratsaldean ibiliko dira ohitura zaharra biziberritzen.\nZizurkilgo Udalak gaurko lan istripuaren aurrean atsekabea eta kezka agertu du65\nUdalak doluminak helarazi dizkie gaur herrian lan istripuan hil den langilearen gertukoei. Kezkaz bizi dute gertaera, herrian denbora tarte gutxian 3 langile hil baitira.\nSan Millan eskolako haur zein gurasoak Santa Ageda bezperan 64\nEguraldiak lagundu ez badu ere, San Millan ikastetxeko haur zein gurasoak inguruko baserrietara kantari atera dira. Ondoren urtero bezala guztiek batera afalduko dutelarik.\nErasun eta Alberdi garaile Eskuz Binakako Promozio Txapelketan17630\n16 eta 22ko markagailuarekin irabazi die Alberdik eta Erasunek Dario eta Ruiz pilotariei. Intxaur pilotalekuan eserleku gutxi geratu dira hutsik eta ikusleek herritarra gogotsu animatu dute.\nJan eta edan, bete Arte90\nDenboraldia hasi berritan baserria, sagastia, sagardoa eta sagardotegia modu berezi, ezberdin batean erakutsi nahi duen bideari ekin diote Astigarragako Astarbe sagardotegian. SagarArte proiektua sustatu dute, eta Zizurkilen ikusgai dago.\nHerri Txiki Infernu Handi telebista saioa Zizurkilera dator94\nHerriko bizilagunak eta herria ezagutu ostean, otsailaren 7an izango da bideo proiekzioa Zizurkilgo Intxaur pilotalekuan, 20:00etan. Mikel Pagadi eta Zuhaitz Gurrutxaga aurkezlea monologo lanetan arituko dira, eta Sebastian Lizaso bertsotan.\nEskuz Binakako Promozio Txapelketa jokatuko da igandean 99\nDario-Ruiz eta Alberdi-Erasun bikoteek jokatuko dute Eskuz Binakako Promozio Txapelketa igandean 11:30ean, Zizurkilgo Intxaur pilotalekuan. Aurrez paleta gomako emakumezkoen partida jokatuko dute Miren Larrarte-Maider Huici eta Amaia Irazustabarrena-Itxaso Erasun bikoteek. Sarrerak 3 eurotan daude salgai Iriarte eta Egarri tabernetan.\nXabi Lasa txapeldun Miguel Soroaren oroimenezkoan100\nCuarain bikote duela irabazi du Lasak txapelketa De La Fuente eta Agirreren aurka, 22 eta 16ko markagailuarekin. Finala atzo jokatu zen Tolosako Beotibar pilotalekuan.\nXake taldea osatzeko erakustaldia109\nLarunbat honetan, urtarrilaren 26an, jokotarte ekimena ospatuko da Zizurkilgo Plazida Otaño liburutegian.


Berreskuratzea exekutatzen da Midfield SSG-tik Defentsa Jolas Konplexuak | SSG-k defendatzea\nDenbora: 30 min Posizioak: 6,7,8,10,11\nJokalariak: 10 Area: 60x44 yrds\nEntrenatzailea taldea berreskurapenean baloia atzean doa.\nEntrenatzailea non posizio desberdinetan berreskuratzeko eskailerak egiteko (bereziki Midfield jokalari).\nEntrenatzailearen defentsan atzerapena futbolean. Markatu 60x44 urte. Erabili futbol zelaiaren penalizazio eremuen gida gisa erabilgarri badago.\nMarkatu 60x44 urte. Erabili futbol zelaiaren penalizazio eremuen gida gisa erabilgarri badago.\nBanatu jolas eremua 3etan (18,24,18 yrds sakonera). Futbolak golen arabera.\n7vs7 zelaian. 2GKS ere gehitu edo aurreratu daiteke.\nHasita posizioa: Ball beharreko eremu nagusia entrenatzailea da sartu jokatu behar du.\n7vs7 formazio 1-4-1 izan behar du. Bi taldeak.\nEntrenatzaileak hasiera-hasieratik hasita jokatzen du eta futbola mugatik kanpo dago baloia erdira jokoan (4vs4) jokatuz.\n4vs4 erdiko jolas eremuan hasten da. Bi taldeak futbolean jokatzen saiatzen dira Target Forwardera.\nFutbola Target Player-era (hau da, Blue 7 goiko diagraman) igarotakoan, zelai erdian beste jokalari batek azken hirugarren postura heltzeko aukera ematen du.\nDefendatzeko taldeak babestuz run aitortu eta inork defendatzeko jokalari final 3rd sartu berreskuratu ahal defendatzeko.\nJokoz kanpoko arauak Standard aplikatzen dira behin futbol Target Player sartu jokatzen.\nInork ezin du amy lerroa zeharkatu futbolari Target Player-era pasatu arte.\nDefendatzaile irabazi futbol gero atzera pasa dute 3rd erdiko gunean sartu eta jokoa berriro hasten da.\nAitortza eta sentsibilizazioa erasoko laguntza lasterketak noiz eta nondik datozen identifikatzeko. Aurrera egiten duen jokalaritik hurbilen dagoen jokalariak ahalik eta jokalari hau erori, berreskuratu eta jarraipena egin beharko luke.\nJokalariaren atzean jokalariek berehala berreskuratu beharko lukete futbolean.\nBerreskurapena / Jarraipen exekuzioak defentsa taldeak helburu propioa izan behar dute angelu (triangelu defendatzea).\nBanakako defentsarako teknikak eztabaidatu, hau da, alboan, azkar iritsiko gara motela, ez konpromisoa baino gehiago, behatzak, futbolari begira, helburua alde batera uztea, oinak mantendu, etab.\nKomunikazioa: esaguzu taldeko lagunak jarraipena egiteko eta ez zaudenean jarraitzeko.\nBaimendu bigarren mailako erasotzaile bati erasoko eremuan sartzen uztea. Hori gertatzen den bitartean beste defendatzaile batek korrikalari honen jarraipena eta atzera egitea baimentzen du defendatzen eta estaltzen laguntzeko.\nDiagrama 2. Progresioa 1 (Laguntza osagarria Runner)\nEntrenatzaileak berdindu egiten du baloiaren erdigunearen erdigunean, GKak baloia erdian jokatzeko erdigunera banatu dezake.\nEntrenatzaileak baloia zentroko jolas eremura berriro sartu beharrean GK-k baloia bere defentsako 3ra banatu dezakete. Utzi zelai erdiko jokalariari defentsako 3. postura jaistea jabetza mantentzen laguntzeko (hau da, 2vs1).\n-19 02 2015-Hits: 56341 Out jolasten Atzera SSGs etik Darren Pitfield\n-10 02 2014-Hits: 45232 Compact defendatzea Jokoak Alexander Trukan\n-29 11 2012-Hits: 41500 Compact defendatzea Jokoak Darren Pitfield\n-01 12 2011-Hits: 32795 SSGs presionatzeko Darren Pitfield


KONPONDUTA: OUTLOOK 2016 BILAKETAK EZ DU FUNTZIONATZEN 'EZ DA EMAITZARIK AURKITU' BILAKETA ERABILTZEAN ' - WINDOWS 10\nKonponduta: Outlook 2016 bilaketak ez du funtzionatzen 'Ez da emaitzarik aurkitu' bilaketa erabiltzean '\nKonturatu al zinen Outlook 2016 bilaketa ez da azken mezu elektronikoak erakusten , Bilaketak PST fitxategiak eta POP kontuak funtzionatzeari uzten dio Outlook 2016-n? Ezin al duzu bilaketa mezu elektronikoak 2016ko Outlook-en? 'Ez da emaitzarik aurkitu' bilaketa Outlook-en 2016an (office365) eta windows10 bertsio berritzetik erabili zenean. Emaitza partzial horien atzean dagoen kausa ohikoena leihoen indexazio funtzionalitatea da. Eta leihoen bilaketa indizea berreraikiz ziurrenik arazoa konponduko zaizu.\nEdukia ikuskizuna 1 Outlook bilaketak ez du funtzionatzen 1.1 Egiaztatu Windows bilaketa zerbitzua martxan dagoela 1.2 Bilatu aurkibidea berreraiki 1.3 Aldatu indexatzeko aukerak bi Konpondu pst fitxategia\nBerehalako bilaketa Microsoft Office Outlook 2007, Microsoft Outlook 2010 edo Microsoft Outlook 2013 bertsioan erabiltzen duzunean, mezu hau jasoko duzu:\nEz da bat etorri.\nOutlook bilaketak ez du funtzionatzen\nLehenik eta behin, ziurtatu Outlook eguneratua dagoela, azken eguneratzeak instalatu dituzula. Joan Fitxategia > Bulegoko kontua > Eguneratu aukerak > Eguneratu orain . Horren ondoren, berrabiarazi leihoak eta egiaztatu arazoa “ Outlook bilaketak ez ditu mezu elektroniko zaharrak erakusten ”Konpondu.\nEgiaztatu Windows bilaketa zerbitzua martxan dagoela\nIreki Windows zerbitzuak erabiliz zerbitzuak.msc\nHemen behera joan eta bilatu Windows bilaketa izeneko zerbitzua.\nEgiaztatu eta ziurtatu exekutatzen ari den egoera. Ez bada egin klik eskuineko botoiarekin eta hasi.\nEgin klik bikoitza ere leihoen bilaketa propietateak irekitzeko, egiaztatu automatikoki abiarazte mota.\nOrain berrabiarazi leihoak eta egiaztatu arazoa ' Outlook bilaketa mezu elektroniko guztiak aurkitu gabe ”Ebatzi du.\nBilatu aurkibidea berreraiki\nAzken bertsioa instalatu ondoren arazoak oraindik badaude, agian Indexazio Aukerak abiarazi beharko dituzu arazoa guztiz konpontzeko:\nItxi Outlook (exekutatzen ari bada) eta ireki Kontrol-panela .\nBilatu koadroan, idatzi Indexazioa , eta gero aukeratu Indexatzeko aukerak.\nEgin klik Aurreratua botoia.\nUrtean Aukera aurreratuak Elkarrizketa koadroa, Indizearen ezarpenak fitxa, azpian Arazoak konpontzea , egin klik Berreraiki .\nProzesua osatzeko denbora pixka bat beharko da.\nBerrabiarazi leihoak prozesua amaitu ondoren\nOrain ireki outlook Begiratu arazoa konpondu den 'Outlook bilaketa ez dela azken mezu elektronikoak aurkitu'.\nAldatu indexatzeko aukerak\nHau da Outlook bilaketa arazoak konpontzeko aplikatu behar duzun beste irtenbide eraginkorra.\nIreki Microsoft Outlook\nEgin klik Fitxategia aukeran\nhautatu Bilatu eta indexatzeko aukerak.\nOrain egin klik Aldatu botoian.\nOrain desautatu Microsoft Outlook irrati-botoia.\nEgin klik Ados botoian eta irten Microsoft ikuspegitik.\nOrain berrabiarazi Outlook-a eta hautatu berriro Microsoft Outlook-a Indexing kokapenetan.\nKasu gehienetan, karpeta desberdinetako mezu elektronikoak bilatzean aurkitutako arazoak konpontzen dira.\nKonpondu pst fitxategia\nBatzuetan arazo hau pst fitxategiaren ustelkeriarekin lotuta dago, Outlook datu-basearen fitxategiarekin. Konpondu arazoa konpondu beharko lukeen scanpst.exe-ren eraikuntza erabiliz pst fitxategia.\nOharra: Egin babeskopiak outlook .pst fitxategia beheko urrats hauek egin aurretik.\nKorrika egin Sarrerako ontzia konpontzeko tresna, Itxi ikuspegia (exekutatzen ari bada) eta joan hona\nOutlook 2016: C: Programa fitxategiak (x86) Microsoft Office root Office16\nOutlook 2010: C: Programa fitxategiak (x86) Microsoft Office Office14\nOutlook 2007: C: Programa fitxategiak (x86) Microsoft Office Office12\nBilatu SCANPST.EXE fitxategia klik bikoitza Tresna exekutatzeko.\nEgin klik Arakatu eta hautatu konpondu nahi duzun PST fitxategia.\nEgin klik Hasi botoia.\nDenbora pixka bat beharko da konponketa prozesua aztertzeko eta amaitzeko (Outlook PST fitxategiaren tamainaren araberakoa da).\nHorren ondoren, berrabiarazi leihoak eta begiratu Outlook bilaketak ondo funtzionatzen duela.\nOhar: Outlook PST fitxategia gehienbat C: Users YOURUSERNAME AppData Local Microsoft Outlook dago\nSoluzio hauek lagundu al dute Outlook 2016 bilaketa arazoak konpontzen? Jakinarazi iezaguzu beheko iruzkinak. Irakurri ere:\nKonponduta: Microsoft Outlook-ek ez du erantzuten Windows 10-en izozten du\nAMD Radeon Software-k Windows 10, 8.1 eta 7 funtzionatzeari utzi dio\nNola konpondu ordenagailu eramangarriaren Touchpad-ek Windows 10-ek behar bezala ez funtzionatzen du\nWindows 10 eguneratzea% 99an itsatsita


PEBA 2017: Euskadiko biztanleguneetan belaunaldi berriko banda zabaleko sareak hedatzeko diru-laguntzen programa. - Gobernantza Publiko eta Autogobernu Saila - Eusko Jaurlaritza - Euskadi.eus\nBanda zabal ultraazkarreko sareak «NGA eremu zuri» izendatutako Euskadiko 1.000 biztanletik beherako biztanleguneetara hedatzeko laguntzak arautzea. Eremu horiek ez dute NGA banda zabaleko Interneterako sarbide-zerbitzuak erabili ahal izateko telekomunikazio-azpiegiturarik, eta ez da espero hurrengo 3 urteetan halakorik izango dutenik.\nBaliabide ekonomikoak 10.000.000,00 eurokoak dira, honako urte hauetan banatuta:\n2017ko ekitaldia: 1.500.000 euro\n2018ko ekitaldia: 4.505.000 euro\n2019ko ekitaldia: 3.995.000 euro\nAGINDUA, 2017ko irailaren 27koa, Gobernantza Publiko eta Autogobernuko sailburuarena, Euskadiko biztanleguneetan belaunaldi berriko banda zabaleko sareak hedatzeko diru-laguntzen programa arautu eta hartarako deialdia egin duena. Araudia\nEskariak aurkezteko epea AginduaEuskal Herriko Agintaritzaren Aldizkarian argitaratu eta biharamunean hasiko da, 00:00etan, eta 2017ko azaroaren 6an amaituko da, 24:00etan.\nSPRI - 2017ko PEBA programa\nOharra: Herritarrek, herri-administrazioekiko harremanetan, eskubidea dute ez aurkezteko kasuan kasuko prozedurari aplika dakizkiokeen arauetan eskatzen ez den agiririk, ezta horretan diharduen administrazioak dagoeneko bere esku duen agiririk (Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 35. artikulua). Eskubide hori baliatu ahal izateko, aldez aurretik zer dokumentu entregatu zituen adierazi beharko du eskabidean, dagokion atalean.\n2017ko abenduaren 31 baino lehen.


Emakumeek ezin zuten nahi zuten bezala jantzi; gizonezkoek baino askoz arau zorrotzagoak zituzten. Gona eta manga motzik ezin zuten erabili. Estalita joan behar zuten. Prakak janztea, berriz, bekatu larria zen. Oso baldintzatuta zeuden, erlijioarengatik batez ere. Eta erlijioak oso beso luzeak zituen: gizarteko esparru guztietara iristen zen. Hainbat emakumeren testigantzek osatutako bideoa.\n1-Gaiaren aurkezpena egingo du irakasleak. Lehenaldira begira jarriko gara, orainaldia hobeto ulertzeko. Janzkera aztertuko dugu. Aurre-ezagutzak aktibatuko ditugu.\n-Nola janzten ziren gure aitona-amonak?\n-Ba al zegoen araurik janzteko orduan?\n-Osagarriak. Buruko zapia eta txapela, zergatik eta noiz?\n2-Talde txikitan jarrita, Interneten antzinako argazki bat bilatuko dute ikasleek. Ondoren, ezaugarri nagusiak ahoz deskribatuko dituzte, gainerako gelakideentzat: argazkikoak nola dauden jantzita.\nEzaugarriak arbelean (digitala edo tradizionala) jar daitezke, sexuaren araberako bi zutabetan: arroparen kolorea, luzera, itxura, osagarriak…\n2-Arreta piztu dieten pasarteak gogoan hartu.\n-Debekuen jatorria. Zeinek jartzen zituen arauak? Zergatik zela uste duzue?\n3-Iragana eta oraina konparatuko ditugu, talde txikitan jarrita. Aurre-ezagutzak biltzerakoan egindako ariketa errepikatu daiteke, baina gaur egungo janzkerari erreparatuta. Ezaugarri nagusiak ahoz deskribatuko dituzte, gainerako gelakideentzat.\nEzaugarriak arbelean (digitala edo tradizionala) jarri daitezke, sexuaren araberako bi zutabetan: arroparen kolorea, luzera, itxura, osagarriak (piercing-ak barne)…\n4-Gaur egunera begira jarriko gara ondoren. Talde handian iritziak, hausnarketak eta hipotesiak partekatuko ditugu. Ondoko galderak erabili daitezke akuilu moduan:\n-Gainditutako kontuak al dira? Zuek ba al duzue mugarik janzteko orduan ala erabateko askatasuna duzue? Neskentzat eta mutilentzat berdina al da?\n-Aurreiritzik edo kritikarik sumatzen al duzue gorputz atalak agerian uzten dituzten arropak erabiliz gero?\nLeitzako bi gazte hauek "shopping"-ari buruz duten iritzia ere ikus dezakegu: Gizarteko presioa.\n5-Azken ekoizpena: Hainbat ekoizpen garatu daitezke, talde txikietan. Lau adibide (ikasleek aukeratu dezakete, eta baita ordezko beste ekoizpenen bat proposatu ere):\n“Zu zeu elkarrizketatzaile”. Etxekoei eta gertukoei galdetu, eta janzkerarekin lotutako haien pasadizoak jaso. Pasadizo esanguratsuena(k) grabatu (poltsikoko telefonoarekin edo bideokamerarekin, ahotsa zein irudia). Elkarrizketatutako pertsonaren biografia labur bat osatu eta jasotako testigantzaren laburpena egin idatziz, bideoa erakutsi aurretik azalpenak eman ahal izateko.\n“Testigantza bila”. www.ahotsak.eus webgunean arakatu, eta testigantza esanguratsu gehiago bilatzea garai bateko janzteko moduari buruz. Bideo pasarte bat aukeratu, eta kontatzen duenaren laburpena egin, zure hitzetan jarrita.\n“Gaur egunera begira”. Janzkerarekin lotutako egungo gertaerak aztertu, eta albiste bat aukeratu. (Adibideak: Emakumeen kontrako erasoak arropa gutxi eramatearen justifikatu dituzten kasuak. Hegazkinetako langileen uniformeen araudia: http://blogs.elpais.com/mujeres/2011/03/con-faldas-y-a-lo-loca.html). Gertaeraren lapurpena egin.\n“Historia egiten”. Janzkeraren bilakaera historikoari buruzko ikerketa txiki bat egin. (Adibideak: Debekuak noiz eta nolatan hasi ziren malgutzen. Emakumezkoen galtzen modaren gorabeherak. Emakumeen janzkera arautzen zuten sasoi bateko dokumentuak. Minigonaren historia). Lortutako informazioaren laburpena egin.\n6-Ekoizpena partekatzea. Ahozko aurkezpena egingo dute ikasleek, gelakideei beraien ikerketaren emaitza ezagutarazteko. Aurkezpenak laburrak izango dira eta grabatu egingo dira, bideokamerarekin. Aurkezpen guztien ondoren, galderentzat, hausnarketentzat eta iritzientzat tartea izango da. Ikasleek ahozkoa eta idatzizkoa bereizten ikastea komeni da, eta pixkanaka ahozko jardunean gero eta hobeto moldatzea (irizpideak proposatzeko, irakasleari baliagarri gerta dakizkioke: ahozkoaren ezaugarriak eta baliabideak).\nXalbadora Roldan (Andoain, 1922): Igandian elizara joateko mantilla. Gu mantillakin juaten giñan elizara, mezetara.\nEnriketa Aranburu (Hernani, 1926): Bai, mantillak eraman behar izaten giñun, burun, eta manga motzakin e ez jun.\nMaria Luisa Arzallus (Donostia, 1940): Ta eskoteik´e ez, mangak´e honeaiño… mangik gabe ez.\nMiren Lorea Billar (Elgeta, 1931): Eta manga motzekin be ez oskun lagatzen, manga luziekin etorri bihar izaten zan eskolara. Udan be manga luziekin. Manga motzekin etortzen baziñan zigortu berak eiten ziñuan.\nLoren Navarro (Andoain, 1924): Eta gonak ere badakizu: belauniko jarri eta lurra ikuittu bihar dizue. Motzago ez.\nSimona Azpiroz (Berastegi, 1926): Honbre! Motxaxeo baldin bazien kritikatua izaten zan hue. Hortiken zean ezin zittekeen ibili. Baiño zan, dena zan hola.\nMiren Lorea Billar (Elgeta, 1931): Holan belauniko ipintzen giñuzen eta erropak, gonak joten ez baoskuen behia, soltau ta zigortu iten giñuzen zerian.\nBegoña Gabilondo (Azkoitia, 1921): Hartu zittun goraziek ta taka-taka-takak ta askatu zian dobladillue eta hola erori zan eta pun, gona luze-luziekin halaxe jun nitzen etxera. Ta gero gure amak, gu bazkaltzen geunden denboran, ein dobladillua luziakin eta holaxe. Gaur hori pasako balitzake telebisiyun aterako lekebe.\nBernarda Arizmendiarrieta (Elgeta, 1925). Orduen dana gonia izaten zan. Orduan ez zan praka... hau modia ba gero etorri da.\nEnriketa Aranburu (Hernani, 1926). Geroztik ateria dao. Hori ni ezkondu eta gero aterako zan, gainera. Galtzakin ibiltzeko ze hori.\nMaria Luisa Arzallus (Donostia, 1940). Seseintanueven o holan, nere ahizpak jarri zitun lehenbiziko aldiz eta nola kritikatzen aittu zaizkiyon denak. Ez, ordun ez zan janzten. Eske iñork ez zun ematen, emakumiak, e, galtzik, e.\nDamiana Gojenola (Berriatu, 1918-2015). Keba prakak, pentsau be ez.\nMari Ardanza Azkarate (Durango, 1927). Prakarik ez, pentsau be ez.\nJuanita Zelaia (Markina-Xemein, 1918). Eez, prakaik pentsau be ez. Ene, prakia barregarrixa izango zan orduan.\nFelisa Guridi (Legazpi, 1928): Bai, pekatue zan orduan. Emakume bat prakakin?! Buenooo...\nNati Garmendia (Urnieta, 1929): Josus! Hua bai zala pekatua, galtzak jaztia.\nMaria Etxeberria (Legazpi, 1921): Praka? Hori oaindik urte asko ez da jarri dala, e!\nMaria Jesus Azkune (Azpeitia, 1934): Lehenengo Azkoittira prakakin bajau zanien Agiñakue esaten debe, basarrikue, prakakin lehenengo kalera bajau zanien, multia pagau zuen.\nSimona Azpiroz (Berastegi, 1926): Lotsa galdu gendula. Hola hasi giñelako, gizonak bezela jazten hasi giñelako.\nJoakina Zubillaga (Tolosa, 1929): Jesus! Lehelengo emakumeak hasi giñenen galtzakin, garoa, garoa bakizu zein dan? Garoa biltzeko ta, bakizu…\nSimona Azpiroz (Berastegi, 1926): Hartzen gendun esku baten itaie, itai honekin azpitik hartzen gendun garoa, eskukin hola kontuz, ta hola bera genekarkila ba iztarran ondoan joaten zan, ez, ta zanko denak eta iztarrak denak-eta eukitzen giñun ba dena urratuta. Ta ordun hori ez itteko, bonbatxoak.\nGumer Irastortza (Irun, 1931): Gu, neska gaztiak, umiak oaindikan, baina hasi giñen anaiaken galtzakin gereziyak biltzera ta juten. ‘Eneee, enee, biño nolaz galtzakin? Ui, ze lotsagarrikeiya. Hori lotsagarrikeriya, galtzakin’. Hura haserre! Eta nik esan niyon: ’Beira, gu arbolan gaiñian ibili gea, azpitikan jendia pasatzen da fabrikara lanera eta gu han, bi hankak hola jarrita, bat adar batian eta bestia bestian, eta behetikan gizonak goitti begira, zer da hobia? Gu galtzakin egotia o gonakin?’. Eta aitaren itten zuen, aitaren. Eta: “Arrazoi duzute, arrazoi duzute”.\nSimona Azpiroz (Berastegi, 1926): Ya handik hurrungo urten beste batzuk'e hasi ziela, ta geo hasi ziela bestek, ya geo mendia garo-lanea joaten giñenen behintzat hasi zien denak.\nGumer Irastortza (Irun, 1931): Lanerako. Beti lanerako, gaiñekuan ez, ezta pentsatu re. Jolin, zeinek jantzi orduan galtzak... guk han bertan, baserriyan, etxetik zelaira joateko eta mendira edo... baina handikan ez giñen kamiyora iñora ateatzen gu. Bertan, baserriyan bertan. Gaiñekuan bertsuak jarriko ziguten! Garai haitan, hola ikusita?\nJoakina Zubillaga (Tolosa, 1929): Ta lehendabizi ikusi giñuenak, mutil batzuk badakit, gu baino zaharxeagoak eta, burlezka! (ze esaten zizueten?) Ze esango zuen? Jo, hoik ipurdik azalduko zaizkizue ta, galtzakin ta, burla hoi gendun.\nPantxi Matxain (Donostia, 1928): Aurreneko ni galtzak jazten hasi nitzanian, jazten nitun aldameneko etxian, aittak ez ikustiatik. (Bai?) Bai, hasi zianian jendia galtzakin-ta /da/, aittak ez ikustiatik, zeatikan bronka izango nun, eta han jazten nitzan.\nXalbadora Roldan (Andoain, 1922): Nik ez det nere denboran galtzik jantzi. Oain dela... 20 bat urte arte. Hasi nintzan galtzak jazten ba Parisera biajera jun giñanian.\nMaria Jesus Azkune (Azpeitia, 1934): Prakak noiz? Gero! Ointxe arte jantzi al deu ba prakaik guk? Gañera, gaztiek eta bai, baina gu zaharrak lotsau iten giñen. Oain erantzi ere ez ditugu iten, e. Hain die praktikuk!\nPantxi Matxain (Donostia, 1928): Oain urtiak damazkit nik gonik ez detela jartzen.\nKaridad Mendizabal (Mutriku, 1929): Oain ere esaten die: ‘83 urte eta bakeruekin ez zauz, baina?’ ‘Ui, zeaittik ez?’. (klaro ba) Ni ohittu nai galtzakin, eta galtzak!\nGaiarekin lotutako jakingarriak:\n-Minigona 50eko hamarkadan asmatu zuten, eta 60ko hamarkadan hasi zen zabaltzen.\n-Emakumeak 60ko hamarkadan hasi ziren galtzak erabiltzen; lehenago ere erabiltzen zituzten batzuek, baina lanerako bakarrik edo atzerrian, Marlen Dietrich eta Katharine Hepburn bezalako aktore ezagunek. Berariaz emakumeentzako egindako prakak 70eko hamarkadan jarri zituzten salgai, eta orduan hasi ziren zabaltzen. Hala ere, denbora dezente behar izan zen Euskal Herrian galtzen erabilera orokortzeko. Adineko emakume askok ez dute egundaino galtzarik erabili.\n-Interneten eta komunikabideetan aurki daitekeen informazio sexistaren adibide bat. Minigonari buruzko erreportajea: http://www.eldiariony.com/vida-estilomoda/article/20140114/Las-faldas-cuestion-de-pulgadas\n-Janzkerarekin lotutako Ahotsak-eko testigantza interesgarri bat: “Janzkera ez da arimaren ispilu”.\nHona hemen beste fitxa batzuk gai honekin lotutakoak. Proposamen pedagogikoa daukate:\nGenero berdintasunarekin lotutako beste bideo hauek ere badaude:


Independentzia Eguna Orozkon - Orozko - Aiaraldea.eus\nEnara Biguri 2011-11-10 08:00\nIndependentistak sareak antolatuta, larunbatean Independentzia Eguna ospatuko da Orozkon. Ekitaldi honetan herriko kirol taldeek, kultur elkarteek eta udaleko hiru alderdi politikoek norbanako gisa (ADIE, BILDU eta EAJ-PNV) parte hartuko dute. "Herritarrok pertsonalki hartuko dugu parte jai honetan, ez alderdiaren izenean, besteak beste, taldean ez dugulako sekula horri buruz hitz egin eta akordiorik egin. Egia da, orain arteko bileretan EAJ, BILDU eta ADIEko herritarrak egon direla, baina horrela; herritar moduan, ez alderdikide", azaldu du Begoñe Olabarria ADIEko zinegotziak.\nIndependentistak Sareak antolatuta, larunbatean Independentzia Eguna ospatuko da Orozkon. Ekitaldi honetan herriko kirol taldeek, kultur elkarteek eta udaleko hiru alderdi politikoek (ADIE, BILDU eta EAJ-PNV) parte hartuko dute.\nFesta eguerdiko 12etan hasiko da Orozkoko enparantzan paella lehiaketa batekin. Paellak eguerdiko ordubietarako prest izan beharko dira, epai-mahaiak bere lana egin dezan. Hortaz gain, umeentzako jolasak izango dira goiz osoan zehar. 14:30etan herri bazkaria hasiko da, eta jarraian, 16:00etan musika emanaldia eskainiko du Laudion sortu berri den Kun Kun Batukadak.\nIndependentistak Sarea Euskal Herriaren independentziaren aldeko sarea da, jendearen aurreko lehen urratsa 2010ko otsailaren 27an eman zuena.


Udako zinema La 1eko larunbatetan - Noticias de Gipuzkoa\nUdako zinema La 1eko larunbatetan\nZikloa gaur hasiko da 'La boda de Rosa' eta 'El olivo' filmekin, Icíar Bollaínenak\n– ntm 18.06.2022 | 01:07\nMADRIL – Prime-timen estreinaldiko hamar film baino gehiagorekin, hala nola La boda de Rosa, Sentimental edo No matarás, eta Espainiako zinematografiaren azken urteotako film handien emanaldi berriak, hala nola Dolor y gloria, Mi querida cofradia edo Las brujas de Zugarramurdi, La 1 larunbatetako gauetan bihurtzen da udako zinemarik onena. RTVEren partaidetza duten ekoizpenak dira guztiak, eta RTVEren Play plataforman egongo dira eskuragarri.\nGaur gauean, ikusleek ziklo honetako lehen hitzorduaz gozatu ahal izango dute, Icíar Bollaíni eskainitako saio bikoitzarekin eta azken bi film arrakastatsuenekin: La boda de Rosaren estreinaldia. Candela Peña protagonista duen komedia dramatikoa da, eta iaz bi Goyarekin altxatu zen: Nathalie Pozarentzat aktore onena eta Rozalénentzat baino abesti original onena. Eta, ondoren, El olivo. Anna Castillok aktore ezagun onenaren Goya saria lortu zuena.\nHurrengo asteetan, estreinaldiko beste film handi batzuk iritsiko dira: Hasta el cielo, Daniel Calparsororen thrillerra, Carolina Yusteren eta Miguel Herránen eskutik; No matarás, David Victoriren eskutik, erregistro harrigarri batean; Sentimental, Cesc Gayren komedia zoragarria, Javier Cámara protagonista duena.\nEstreinaldi horiez gain, ikusleek Espainiako zinemako beste film handi batzuk ikusteko aukera izango dute: Dolor y gloria, Mi querida cofradía, 100 metros, Embarazados, Mi amor perdido, Las brujas de Zugarramurdi edo Te quiero, imbécil.